Nacionalni program za legalizaciju uz primjenu mjera energetske efikasnosti - UNDP pruža podršku građanima da legalizuju svoje kuće, kao i da ih istovremeno učine energetski efikasnima bez dodatnih troškova.\nU Crnoj Gori, više od 60% ljudi koji žive u siromaštvu stanovnici su sjevernog dijela zemlje, gdje je nezaposlenost dva puta veća nego u centralnom i južnom regionu.\nSituacija je takva uprkos činjenici da se na sjeveru nalazi 100% hidropotencijala Crne Gore, 67% obradivog zemljišta, 71% šuma, 70% stoke, sve poznate količine rezervi olova, cinka i ugljena, svi značajni potencijali za održivi turizam tokom cijele godine (što već čini 17% BDP ovog regiona).\nGlobalna kriza dovela je do pada ekonomije od 6% tokom 2009. godine. Uprkos postepenom oporavku siromaštvo je tokom 2009. i 2010. godine poraslo za 40% (u odnosu na 2008. godinu), a nezaposlenost za 20%. Crna Gora je takođe među zemljama sa najvećim jazom između bogatih i siromašnih u regionu.\nMala i otvorena privreda Crne Gore – koja se oslanja na energetski intenzivne privredne grane – osjetljiva je na sve veći porast cijena resursa. Crna Gora je među najneefikasnijim potrošačima energije i vode u Evropi.\nŠirenje gradova (procjene broja nelegalnih objekata se kreću od 30.000 do 100.000) i nezakonito uništavanje šuma dodatno opterećuju kvalitet infrastrukture i pružanje usluga na lokalnom nivou, povećavaju izloženost različitim rizicima i narušavaju jedan od glavnih potencijala za konkurentnost Crne Gore - prirodne resurse.\nEkonomski razvoj Crne Gore u potpunosti se oslanja na dinamičnu i zdravu životnu sredinu sa ekonomskim rastom koji zavisi od prirodnih resursa.\nAvanturistička trka na rijeci Tari, koja je oragnizovana u saradnji sa UNDP, kao dio naše podrške održivom turizmu u zaštićenim područjima. Foto: UNDP u Crnoj Gori\nUNDP pruža podršku Crnoj Gori u unapređenju transformacije tržišta ka niskim emisijama štetnih gasova, ekonomiji zasnovanoj na efikasnoj upotrebi resursa, i otpornim ekosistemima i zajednicama. Namjera je da se otvore 'zelena' radna mjesta, generiše i sačuva prihod, smanji emisija gasova sa efektom staklene bašte (GHG) i zavisnost od uvoza energije. Ovo obuhvata: Izradu i praćenje politika, uz pomoć indikatora životne sredine/indikatora održivog razvoja, informacionih i komunikacionih tehnologija i geografskog informacionog sistema (GIS) za prostorno predstavljanje podataka i analize - sa konkretnim naglaskom na obnovljivim izvorima energije, energetskoj efikasnosti, zaštićenim područjima i urbanističkom planiranju;\nUnapređenje ulaganja u obnovljive izvore energije i efikasnu potrošnju;\nOsmišljavanje politika i mehanizama za održivo finansiranje za razvoj nisko-karbonskog turizma;\nOtvaranje 'zelenih' radnih mjesta (održivi turizam, proizvodnja hrane, plaćanje usluga ekosistema) sa fokusom na nacionalnim i regionalnim parkovima, uključujući prekograničnu saradnju;\nIzradu lokalnih planova za zaštitu i spašavanje od prirodnih katastrofa.\nSanaciju ekoloških crnih tačaka (nasljeđa nekadašnjih rudnika), čime se uklanjaju prepreke za razvoj ekonomije na lokalnom nivou.\nAvanturistička trka na planini Sinjajevini, koja je organizovana u saradnji sa UNDP, kao dio naše podrške održivom turizmu u zaštićenim područjima. Foto: UNDP u Crnoj Gori\nUz podršku UNDP, Crna Gora je postigla sljedeće:\nVlada sada nudi podsticaje za legalizaciju objekata, uz obezbjeđenje njihove energetske efikasnosti. Akcioni plan već postoji, a očekuje se i skoro usvajanje Zakona o legalizaciji u Skupštini.\nOpštine Bijelo Polje, Bar i Žabljak prikupile su i analizirale podatke o prosječnoj potrošnji energije, potencijalnim uštedama i mogućem smanjenju emisija gasova sa efektom staklene bašte za 25 neformalnih domaćinstava.\nVlada je izradila politike i zakone za unapređenje korišćenja obnovljivih izvora energije, uključujući (i) Zakon o koncesijama, (ii) Zakon o energetici; (iii) Uredbu o povlašćenim proizvođačima električne energije i minimalnim zagarantovanim ('feed-in') tarifama, (iv) tendersku proceduru koja je pojednostavljena jer je broj potrebnih koraka sveden na polovinu; (v) tehničku studiju o potrebnim uslovima za povezivanje distribuiranih izvora energije na sistemsku elektro-mrežu.\nZajedno sa građanima, Vlada je izradila platformu za samit Rio+20 o održivom razvoju, na osnovu analize potencijala zemlje za 'ozelenjavanje' ekonomije.\nPrvi put u istoriji Crne Gore lokalne vlasti procijenile su rizike od poplava i pripremile planove zaštite i spašavanja u 12 opština. Prototip zaštite i spašavanja zajednice od prirodnih katastrofa sproveden je u opštini Berane, koja je često izložena rizicima ove vrste.\nVlada je usvojila Nacionalnu strategiju za uvođenje biznis klastera do 2016. godine.\nVlada je analizirala ekonomski doprinos zaštićenih područja bruto domaćem proizvodu Crne Gore, kao dio izrade Nacionalnog finansijskog plana. Ekonomske koristi koje sistem zaštićenih područja donosi crnogorskoj privredi procijenjene su i služe kao osnova za finansijsko planiranje i planiranje upravljanja.\nCentar za stručno obrazovanje osmislio je i usvojio dva nova zanimanja u oblasti turizma u prirodi (speleološki vodič i vodič za kajak i kanu na moru).\nCrnogorski univerziteti osnovali su obrazovne programe za upravljanje zaštićenim područjima i ruralni razvoj.\nZajedno sa Opštinom Mojkovac, sanirano je jalovište, izgrađen sistem zelene tehnologije za prečišćavanje vode iz potoka Žuta Prla, i pripremljen je Akcioni plan za sanaciju bivšeg prerađivačkog postrojenja.


Solana: Evropa nikada nije želela da povredi osećanja muslimana\nŠef evropske diplomatije Havijer Solana nalazi se na putu po Bliskom Istoku ove nedelje, u pokušaju da smiri situaciju oko karikatura proroka Muhameda .\nSolanino putovanje na Bliski Istok započelo je danas posetom Saudijskoj Arabiji. Saudijske vlasti opozvale su svog ambasadora iz Danske prošlog meseca u znak protesta zbog prvog objavljivanja karikatura u jednim danskim novinama prošlog septembra. Solana je izjavio da će Brisel učiniti sve kako bi osigurao da se slični dogadjaji ne ponove, delom , rekao je, zato što Evropa i islamski svet trebaju jedan drugog. Medjutim , Daud Abdula , zamenik generalnog sekretara Muslimanskog saveta u Britaniji, izjavio je da sumnja da će Solana biti u stanju da smiri nezadovoljstvo ljudi na Bliskom istoku zbog karikatura proroka.\n»On će razgovarati sa vladama i političkim liderima, medjutim suština je u tome da su ljudi širom islamskog sveta primili ovo pitanje k srcu i reaguju kao pokret. Kao što znate, politički lideri širom Bliskog istoka imaju jako malo kontakta sa ljudima. Oni žive u jednom , dok narod živi u sasvim drugom svetu».\nU medjuvremenu, brojna istraživanja javnog mnjenja pokazuju da su mnogi Evropljani podeljenog mišljenja u odnosu na karikature. Istraživanje objavljeno u Francuskoj pokazuje da 54 odsto Francuza veruje da njihovo objavljivanje u evropskoj štampi predstavlja nepotrebnu provokaciju. Medjutim, drugo istraživanje objavljeno u Danskoj pokazalo je da većina ispitanika kaže da razume nezadovoljstvo muslimana, ali da manje od polovine veruje da je bilo pogrešno što su danske novine Jilands Posten prve objavile karikature. Muslimani su pronašli i druge načine da izraze svoje nezadovoljstvo zbog karikatura, osim demonstracija.\nČlanovi francuskog muslimanskog Saveta saopštili su da bi mogli da preduzmu pravne akcije protiv najmanje jednog od pet francuskih listova koji su preneli karikature. A, u Iranu , jedan od vodećih listova je danas započeo prikupljanje karikatura , na engleskom i farsiju, o holokaustu. List je naveo da će objaviti karikature na svom sajtu na Internetu. Urednik karikature izjavio je za Asošiejted pres da će to biti učinjeno ne kao odgovor protiv evropskog objavljivanja , već kao test slobode štampe na Zapadu.


Sportske.net - LŠ - 'Pakao' Pireja progutao "Đavole"!\nTimovi koji su do večerašnjeg duela Olimpijakosa i Mančester Junajteda igrali prve mečeve osmine finala Lige šampiona na svom terenu prošli su kao "ćurke na svadbi".\nNa pet odigranih utakmica slavili su gosti a samo je Zenit uspeo da dođe do golova u duelu sa Borusijom koji je danas igran u Sankt Petersburgu. Da je neko prognozirao da će upravo Olimpijakos biti prvi tim koji će kao domaćin slaviti u osmini finala tekućeg izdanja LŠ, većina bi mu se nasmejala u lice.\nŠampion Grčke savladao je šampiona Engleske, ekipu Mančester Junajteda, rezultatom 2:0 (1:0) u prvom meču osmine finala Lige šampiona, čime je jednom nogom već zakoračio u predvorje naredne eliminacione runde.\nOlimpijakos je, bez Marka Šćepovića u timu, uspeo da ukroti Mojesov Junajted, i totalno zasluženo slavi pobedu na svom "Karaiskakisu".\nPrvu priliku na večerašnjem meču domaćin je stvorio u osmom minutu, kada Nemanja Vidić kapitenski interveniše u situaciji kada su fudbaleri imali situaciju 3 na 2. Nova prilika za Olimpijakos usledila je u 26. minutu, kada je Perez sa ivice šesnaesterca loptu poslao pored desne stative De Heinog gola.\nU prvih pola časa igre Junajted nije uspevao da zapreti domaćinu, baš kao što je to bio slučaj tokom većeg dela utakmice, a Grci su do prvog pogotka stigli u 38. minutu meča.\nUdarac kapitena Olimpijakosa sa distance u gol je skrenuo Domingez, pa je prevareni De Hea morao da vadi loptu iz mreže prvi put na večerašnjem susretu.\nTek u završnici prvog dela igre Junajted je pokušao da stegne obruč pred golom domaćih ali su se defanzivci Olimpijakosa uspešno odbranili od jalovih naleta "Đavola".\nDrugi deo utakmice može se podeliti u dve celine. Prva je trajala do 75. minuta, tokom koje je Olimpijakos bio bolji rival, dok je druga trajala svega petnaestak minuta, tokom koje je domaćin svesno prepustio Junajtedu inicijativu koja se gostima nije isplatila.\nDrugi pogodak na meču bio je delo Arsenalovog fudbalera Džoela Kembela koji je u Pirej došao kao pozajmljen igrač. Kleverli je izgubio loptu na polovini terena a potom je lopta došla do Kembela koji neverovatno lepim udarcem sa više od 25 metara pogađa za 2:0!\nPokušao je Mojes da promeni odnos snaga na terenu uvođenjem Kagave i Velbeka sredinom drugog dela igre ali Junajted nije uspevao da poveže svoje linije.\nJedina prava prilika za goste je usledila u 82. minutu kada je Smoling pronašao Van Persija u šesnaestercu a ovaj nakon driblinga poslao loptu tik preko prečke gola domaćih.\nNa kraju, Olimpijakos zasluženo slavi pobedu bez primljenog gola i sa velikim nadama čeka revanš u Mančesteru koji je na programu za tri nedelje.


Nagrade za životno delo univerzitetskim nastavnicima i naučnicima Vojvodine kao priznanje odgovornog zalaganja i doprinosa nauci i obrazovanju\nNovi Sad, 30. novembar 2016. - Svečana akademija povodom dodele „Nagrada za životno delo“ univerzitetskim nastavnicima i naučnicima Vojvodine za 2016. godinu, održana je pod pokroviteljstvom Pokrajinske vlade. Ovo prestižno priznanje dodeljuje Udruženje univerzitetskih nastavnika i naučnika Vojvodine u Novom Sadu. Kriterijumi na osnovu kojih se stiče pravo na nominaciju i učešće na konkursu za dodelu ovog značajnog priznanja su zapravo rezultati obrazovno-pedagoškog rada, usavršavanju i osavremenjivanju nastavnih programa, doprinos ostvaren na drugim fakultetima u zemlji i inostranstvu, rezultati naučno-istraživačkog rada, u inovativnosti, kao i ostvarena priznanja za pedagoški i naučni rad.\nIvan Đoković na poslavi jubileja Radio televizije Vojvodine\nNovi Sad , 29. novembar 2016. - Radio-televizija Vojvodine danas obeležava svoj 67. rođendan. Na današnji dan 1949. počelo je emitovanje programa Radio Novog Sada, a 26 godina kasnije i Televizije Novi Sad. Pokrajinski javni medijski servis Radio televizija Vojvodine, u novosadskom „Studiju M“, obeležio je svoje rođendane uz najavu direktora RTV Miodraga Koprivice o izgradnju novog objekta RTV. Na proslavi su, pored pokrajinskog sekretara za kulturu, javno infomisanje i odnose sa verskim zajednicama Miroslava Štatkića, bili prisutni i potpredsednik Pokrajinske vlade i pokrajinski sekretar za privredu i turizam Ivan Đoković i pokrajinski sekretar za visoko obrazovanje i naučnoistraživačku delatnost dr Zoran Milošević, veliki broj zvanica, zaposlenih i saradnika ove medijske kuće.\nStručni skup o razvoju konkurentnosti privrede kao vid podrške preduzetništvu, klasterima i inkubatorima u Srbiji\nNovi Sad, 29. novembar 2016. - Stručni skup pod nazivom ,,Podrška malim i srednjim preduzećima, klasterima i inkubatorima u funkciji razvoja konkurentnosti privrede“, održan je danas u organizaciji Pokrajinskog sekretarijata za privredu i turizam uz podršku Mađarske nacionalne trgovinske kuće. Skup je realizovan i uz podršku predstavnika lokalnih samouprava, privrede, komorskog sistema, razvojnih agencija, klaster organizacija, poslovnih inkubatora i fondova, uz svesrdno učešće predstavnika Ministarstva privrede Mađarske - Odseka za razvoj klastera, kao i predstavnika privrede Mađarske.\nНNovi Sad, 18. novembar 2016. - Na današnjoj regionalnoj konferenciji posvećenoj o biodiverzitetu, niskokarbonskom zelenom turizmu i lokalnom ekonomskom razvoju ,, EIAT 2016“, koja se održava u Novom Sadu, učesnici su izlagali i diskutovali o razvoju posebnih vidova turizma u funkciji privrednog razvoja i zaštite životne sredine. Učesnici su na konferenciji ukazivali na značaj unošenja promena i raznovrsnosti u ruralne ekonomije kroz razvoj zelenog, odnosno eko-turizma i iznalaženja rešenja za finansijsku održivost zaštićenih područja prirode, a u svetlu nove razvojne agende Ujedinjenih nacija do 2030. godine i ciljeva održivog razvoja.\nOdržana 3. Sednica Pokrajinskog socijalno - ekonomskog saveta\nNovi Sad, 17. novembar 2016. – Dnevni red današnje treće Sednice sadržao je pet tačaka, u okviru kojih poseban akcenat stavljen na pripreme koje su u toku za održavanje Konferencije pod nazivom „Za razvoj privrede – okupljanje oko projekata“, koja je predviđena za decembar. Potpredsednik Pokrajinske vlade i pokrajinski sekretar za privredu i turizam, Ivan Đoković, je istakao da je Savet doneo zajednički zaključak na osnovu prikupljenih materijala, da je neophodno sačiniti dokument o očekivanjima od Pokrajinske vlade u 2017. godini.\nPoslovni inkubatori afirmišu konkurentnost i podstiču ekonomski rast\nIvan Đoković na Mađarsko-srpskom poslovnom forumu za komore i preduzeća u Segedinu\nPoseta Ivana Đokovića Opštini Senta i kompaniji „Tisza Automotive"\nIvan Đoković: U poslovne inkubatore je potrebno ulagati jer su zamajac privrednog razvoja regiona\nNovi Javni konkurs za refundaciju troškova učešća na sajmovima u Evropi i Republici Srbiji\nStrana 64 od 95


NBG: Žena ubijena ispred ulaza u zgradu\nMondo\t11.02.2018 09:47\nUbistvo se dogodilo kasno uveče, kamere snimile incident ali ne i lice napadača!\nŽena starosti 54 godine ubijena je vatrenim oružjem sinoć ispred ulaza u zgradu u ulici Pariske komune na Novom Beogradu.\nHitna pomoć je poziv o pucnjavi dobila oko 23:50 časova, a policija je na licu mesta vršila uviđaj, saopštila je portparolka Hitne pomoći Nada Macura, dodajući da je na licu mesta konstatovana smrt.\nŽena je ranjena u grudi i ruku, a beogradski mediji su došli do nezvaničnih informacija da su obližnje kamere snimile tok događaja, međutim, ne i lice napadača.\nU Kumodraškoj ulici u saobraćajnoj nesreći povređen je muškarac starosti 27 godina oko 20:39 časova.\nU 20:52, na autoputu M22 nedaleko od Dobanovaca, dogodila se saobraćajna nesreća u kojoj nije bilo povređenih.\nNa uglu uliica Mekenzijeve i Koče Kapetana, oko 4:17 časova, lakše je povređen komunalni policajac u ulozi pešaka, nakon čega je prevezen u Urgentni centar.\nOd hroničnih bolesnika, Hitnu pomoć su najviše tražile osobe sa hipertenzijom i asmatičari.\nDo 07:00 časova, Hitna pomoć je zabeležila 119 intervencija, od kojih 15 na javnom mestu.\nTokom jučerašnjeg dana nije bilo saobraćajnih nezgoda, a Hitna pomoć je zabeležila 123 intervencije, od kojih 30 na javnom mestu.


Vajda otkrio Novakove ciljeve - Sputnjik Srbija\n21:52 17 Jun 2019\nVajda otkrio Novakove ciljeve\n16:01 08.01.2019 Preuzmite kraći link\nSlovački teniski stručnjak Marjan Vajda, trener Novaka Đokovića, izjavio je da srpski as u narednom periodu želi da osvoji kalendarski gren slem i „napadne“ rekord Rodžera Federera od 20 najvećih titula.\n„Novak je već rekao da želi da osvoji sva četiri gren slema u godini. Naravno, pričali smo i o Federerovom rekordu, Novak ima 14, a Rodžer 20 slemova i najvažnije je da ostane zdrav jer je to jedini način da sve to postigne“, izjavio je Vajda za češki „Sport“.\nĐoković je danas stigao u Melburn gde će pokušati da osvoji sedmu titulu na predstojećem „Australijan openu“.\nVajda, Novak Đoković, Srbija


“SUPER VERO” podrška projektu PKS “Stvarano u Srbiji” i “Čuvarkući” – Plodna Zemlja\n“SUPER VERO” podrška projektu PKS “Stvarano u Srbiji” i “Čuvarkući”\nKompanija „Veropulos“, jedan od vodećih trgovinskih lanaca u Srbiji, podržala je projekat Privredne komore Srbije „Stvarano u Srbiji“ i dodelu kolektivnog žiga „Čuvarkuća“ visokokvalitetnim proizvodima stvorenim domaćim resursima, izjavio je Mark Ernest Garofani generalni direktor „Veropulos Srbija“. Organizovaćemo niz promotivnih akcija u našim maloprodajnim lancima „Super vero“ da „čuvarkuće“ približimo potrošačima, a bićemo i snažna podrška malim proizvođačima sa kojima sarađujemo da se bore da dobiju ovaj žig, rekao je Garofani na panel diskusiji “Jedinstvena oznaka za kvalitet domaćeg proizvoda”, koja je održana u okviru trodnevne konferencije „Belgrade food show“.\n„Srbija ima čime da se ponosi, ima kvalitetne proizvode, mnogo kvalitetnije nego drugi. Bio sam oduševljen kada sam video projekat ’Stvarano u Srbiji’ i žig ’Čuvarkuća’ koji je pokrenula Komora. To je dobra kombinacija i za protrošače, proizvođače i trgovce“, naglasio je direktor „Veropulos Srbija“ i dodao da Srbija ima dugu tradiciju i odličan „know how“ u poljoprivredi i prehrambenoj industriji.\nKako je najavio, cilj je da „Veropulos Srbija“ nizom promotivnih aktivnosti predstavi, približi i podstekne veću kupovinu proizvoda sa žigom „Čuvarkuća“ među potrošačima, ali i da ohrabri male proizvođače širom Srbije da konkurišu za žig.\n„To je naša misija i dali smo sebi zadatak da učestvujemo u ovom projektu, jer ovaj žig promoviše ono najbolje što proizvodimo u Srbiji – od severa do juga i od istoka do zapada. Potrošač treba da ima jasne poruke, proizvođač podršku“, rekao je Garofani.\nPo njegovim rečima, već je uočen rast prodaje proizvoda koji nose žig „Čuvarkuća“, a očekuje da bude i dvocifren.\nUkazao je da je dobro što ovakva inicijativa potiče od nezavisne institucije kao što je Privredna komora Srbije i eksperata koji sa njom sarađuju na projektu „Stvarano u Srbiji“. Oni daju pravac i smernice koji svi treba da pratimo, istakao je Garofani.\n“Žigom ’Čuvarkuća’ želeli smo jasno da odvojimo proizvode koji su stvarani u Srbiji i tako kupcu poručimo da njihovom kupovinom pomaže domaćeg proizvođača i domaću privredu, ali i zna šta kupuje, proizvod od domaćih sirovina”, rekao je profesor Ekonomskog fakulteta u Beogradu Saša Veljković, koji je i član stručnog Saveta za dodelu kolektivnog žiga. Uvođenjem žiga kvaliteta, cilj je i pospešivanje prodaje, ali je neophodna edukacija potrošača kako bi pri kupovini prvenstvo dali proizvodima sa ovom oznakom. Čuvarkuća je nešto što utiče i na podizanje imidža Srbije u svetu, dodao je profesor.\nO značaju žiga na svojim proizvodima govorili su i predstavnik malih proizvođača Branislav Sekulić, osnivač kompanije „Vrtlari“ i Slobodan Košutić, generalni direktor, velikog sistema – kompanije „Sunoko“.\nSekulić je istakao da „Stvarano u Srbiji“ pod jedno okrilje stavlja male proizvođače hrane i pruža im veću vidljivost u trgovinama i brži put do potrošača.\n„Kompanija ’Sunoko’ među prvima se priključila projektu koji potvrđuje kvalitet domaćih proizvoda i podstiče domaću proizvodnju i ekonomiju“, rekao je Košutić i naglasio da kompanija koristi 100 odsto sirovine, šećernu repu, iz Srbije, a da su žigom potvrdili standard kvaliteta koji imaju.\n„Stvarano u Srbiji”, jedan je od ključnih projekata koje PKS realizuje u saradnji sa privredom sa ciljem da podrži domaće proizvode i proizvođače i unapredi svest potrošača o značaju njihove kupovine. Kompanije, domaće i strane koje posluju u Srbiji, proizvođači i trgovci, prepoznale su vrednost ovoga projekta. Za samo nekoliko meseci, za „Čuvarkuću” je konkurisalo preko 600 proizvoda od kojih je 393 prošlo kompletnu proceduru i već ponelo ovu oznaku, a šest najvećih trgovinskih lanaca u više od 800 objekata udomilo je „Čuvarkuće“. Žig „Čuvarkuća“ dodeljuje se na tri godine proizvodima koji u smo sastavu imaju 80 odsto domaćih resursa, sa mogućnošću resertifikacije.\nOsim „Veropulosa Srbija“ veliku podršku projekat „Stvarano u Srbiji“ dobio je i od trgovinskih lanaca „Merkator S“, „Delez Srbija“, „Univereksport“, DIS, „Domaći trgovački lanac“ (DTL).\nTagovi"Čuvarkuća" Delez Srbija DIS Mercator-S Privredna komora Srbije Univerexport Veropulos\nOd NIS-a za svaku AKCIJU na ime DIVIDENDE biće isplaćeno 23,07 dinara\nFrancuska nedelja od 23. do 29. novembra ONLAJN SAJAM ZAPOŠLJAVANJA, konkurs za STUDENTE… i još mnogo toga


Zbog SP 2018 pooštrena odgovornost za navijače\nZbog SP 2018 pooštrena odgovornost za navijače\nRusija će osigurati odgovarajući nivo bezbednosti na ulicama i javnim mestima tokom Svetskog prvenstva u fudbalu FIFA 2018, izjavio je Vladimir Markin, šef odbora za bezbednost Fudbalskog saveza Rusije.\nDanas je predsednik Rusije Vladimir Putin, zbog priprema za međunarodni fudbalski događaj, potpisao federalni zakon kojim se pooštrava administrativna odgovornost za fudbalske navijače i uvodi kazne za teška kršenja pravila ponašanja tokom sportskih događaja.\n„Bezbednost na ulicama i drugim javnim mestima u gradovima u kojima će se održavati mečevi biće na odgovarajućem nivou. Ne samo pripadnici policije, već i privatne službe bezbednosti, volonteri i odgovorni građani uložiće svaki napor da bi se to desilo“, rekao je Markin za „R sport“.\nRuska vlada takođe je odobrila nove napredne mere za hotele i druge uslužne objekte sa pravilima koja se neće primenjivati samo na fudbalske navijače već i na sportiste, istakao je Markin.\nPrema novom ruskom zakonu, kazne za kršenje zabrane za posete zvaničnim sportskim događajima porasle su za 50 odsto na između 40.000 i 50.000 rubalja (713-892 dolara). Stranci ili lica koja nemaju državljanstvo Rusije mogli bi da se suoče sa 15 dana administrativnog pritvora i naknadne deportacije, ili novčanom kaznom do 50.000 rubalja i zabranom prisustva na zvaničnim sportskim događajima na sedam godina.\nZakon takođe predviđa da bi strancima mogao da se odbije ulazak u Rusiju u slučaju da su prekršili, ili nameravaju da prekrše, pravila ponašanja na sportskim događajima u Rusiji ili van zemlje.\nSvetsko prvenstvo u fudbalu 2018. održaće se na terenima u više od deset ruskih gradova u junu i julu 2018. godine.


Vrhovni sud Kosova odbio žalbu Samopredeljenja - Politika - Dnevni list Danas\nPočetna » Politika » Vrhovni sud Kosova odbio žalbu Samopredeljenja\nVrhovni sud Kosova odbacio je žalbu pokreta Samoopredeljenje koji je zahtevao da se prebroji više od 390 koverata sa glasovima iz dijaspore koji su u Centralnu izbornu komisiju (CIK) stigli 12. novembra.\n0Piše: Beta 27. novembra 2019. 15.09\nPrema Vrhovnom sudu zahtev je neosnovan jer nije podnet u žalbenom roku od 24 sata pošto je CIK objavio konačne rezultate.\nIzborni panel za žalbe i predstavke odbio je 23. novembra kao neosnovan zahtev Samoopredeljenja za prebrojavanje još 392 glasa koji su stigli 12. novembra, kako su mediji preneli, na adresu CIK-a.\n„Zahtev Samoopredeljenja je, prema proceni Vrhovnog suda, neblagovremen, budući da nije predat pre objavljivanja konačnih rezultata, niti 24 sata nakon objavljivanja konačnih rezultata 7. novembra. Ova žalba podneta je 15 dana nakon objavljivanja konačnih rezultata“, navodi se u odgovoru suda.\nSamoopredeljenje se na odluku Vrhovnog suda može žaliti Ustavnom sudu Kosova.\nIstovremeno odluka Vrhovnog suda otvara put potvrđivanju izbornih rezultata.\nNakon njihovog potvrđivanja CIK obaveštava predsednika Kosova da je izborni proces okončan i predsednik je dužan da najkasnije u roku od 30 dana sazove konstitutivnu sednicu Skupštine Kosova na kojoj se bira predsednik i pet potpredsednika kosovskog parlamenta.\nIstovremeno predsednik treba da odredi mandatara iz stranke ili predizborne koalicije koja je osvojila najveći broj glasova, u ovom slučaju iz Samoopredeljenja.\nDodik: Dobro je da Predsedništvo BiH konačno razmatra pitanje priznanja Kosova\nDačić: Vučić oštro odbio predlog SAD koji podrazumeva priznanje Kosova


KADETKINJE PROTIV ENGLESKINJA Selektorka Srbije zadovoljna žrebom za Evropsko prvenstvo :: Sportal\nBeta - Vest objavljena: 15:53 - 06.04.2016\nFudbalerke Srbije će na Evropskom prvenstvu u Belorusiji, od 4. do 16. maja, igrati u Grupi A sa Engleskom, Norveškom i domaćom selekcijom, odlučeno je žrebom u Minsku. U Grupi B igraće Italija, Češka, Nemačka i Španija.\n"Zadovoljna sam grupom, iako na Evropskom prvenstvu nema lakih protivnika. Na otvaranju igramo sa domaćinom i pobedom bismo olakšali početak takmičenja. Sa Engleskom smo već igrali i znamo da su izuzetno moćne. Pokušaćemo da im se revanširamo za nedavni poraz. Norveška je najozbiljnija ekipa sudeći po rezultatima u elitnoj rundi, a pobeda nad Švedskom od 6:0 dovoljno govori", rekla je Stanojević za sajt Fudbalskog saveza Srbije.\nPrvu utakmicu na turniru Srbija će igrati 4. maja na stadionu Traktor u Minsku, tri dana kasnije će na Gradskom stadionu u Borisovu igrati protiv Norveške, a u poslednjem kolu, 10. maja u Minsku protiv Engleske.\n"Nama je privilegija što smo u odabranom društvu. Verujem u talenatat ove generacije, koji smo pokazali plasmanom na Evropsko prvenstvo. Nezahvalno je davati prognoze, ali mogu da obećam da ćemo učiniti sve da na najlepši način predstavimo našu zemlju", rekla je Stanojević.\nPolufinalne utakmice igraće se na stadionu Torpedo u Zodinju 13. maja, a finale na stadionu Bate Borisova 16. maja. Utakmica za treće mesto igraće se na stadionu Torpedo 16. maja.\nTri prvoplasirane ekipe obezbediće plasman na Svetsko prvenstvo u Jordanu.\nEvropski fudbal Ženska kadetska fudbalska reprezentacija Srbije Ženska kadetska fudbalska reprezentacija Engleske Ženska kadetska fudbalska reprezentacija Norveške Ženska kadetska fudbalska reprezentacija Belorusije U17 Evropsko prvenstvo Suzana Stanojević


Oliver Ivanovic, a candidate for Mitrovica Mayor, addresses the media in front of a polling station in the northern, Serb-dominated part of Mitrovica, Kosovo, Sunday, Dec. 1, 2013. Kosovan people will vote on Sunday in a second round of Kosovo's local elections.(AP Photo/Darko Vojinovic)\nČelnik inicijative "Sloboda demokratija pravda" Oliver Ivanović ubijen je jutros iz vatrenog oružja u Sjevernoj Mitrovici.\nPredsjednik Srbije Aleksandar Vučić izjavio je da je ubistvo Olivera Ivanovića teroristički akt.\n"Ovaj akt je za državu Srbiju terostički i tako ćemo se prema njemu odnositi", rekao je Vučić na konferenciji za novinare poslije sjednice za nacionalnu bezbednost.\nVučić je rekao da je upućeno pismo UNMIK-u i Euleksu sa zahtjevom da državni organi Srbije učestvuju u sprovođenju istrage na Kosovu.\nOn je kazao da očekuje da Tužilaštvo za organizovani kriminal danas pokrene predistražni postupak i dodao da će, ukoliko ne bude odobren zahtjev za učešće, Srbija voditi zasebnu istragu.\nVlada Kosova oštro je osudila ubistvo Olivera Ivanovića i istakla da je nasilje neprihvatljivo bez obzira odakle dolazi i protiv koga je usmereno.\nI predsjednik Kosova, Hašim Tači, oštro je osudio ubistvo čelnika SDP-a Olivera Ivanovića.\n“Pozivam organe reda da što pre rasvijetle okolnosti ubistva i da počinioce izvedu pred lice pravde”, kazao je on.\nOliver Ivanović podlegao je ranama nakon napada iz vatrenog oružja koji se desio jutros ispred njegove kancelarije u Sjevernoj Mitrovici, potvrdio je za Radio Slobodna Evropa njegov advokat Nebojša Vlajić.\n"Nažalost, ljekari mitrovačke bolnice su u pola 10 potvrdili da je preminuo", rekao je Vlajić.\nPolicija Kosova je navela da je u ulici Vojvode Putnika pronađeno je zapaljeno vozilo marke Opel Astra bez registarskih oznaka, za koje policija sumnja da je povezano sa slučajem ubistva.\nOliver Ivanović je bio nosilac liste "Sloboda demokratija pravda - Oliver Ivanović" na kosovskim izborima.\nIvanović je početkom 2014. godine bio jedan od kandidata za predsjednika Sjeverne Mitrovice, kada je i priveden. Apelacioni sud Kosova je februara 2017. naložio ponovno suđenje Oliveru Ivanoviću, nakon što je 2016. godine bio osuđen na devet godina zatvora za ratni zločin nad kosovskim civilima tokom 1999. i 2000. godine.\nTehnički dijalog Beograda i Prištine trebalo je da se održi danas u Briselu, nakon nešto više od godinu dana pauze. Trebalo je biti riječi o primjeni postignutih sporazuma, Zajednici srpskih opština, slobodi kretanja i pravosuđu. Sastanak je otkazan a delegacija Srbije vratila se u svoju zemlju.


“Tojota” ulaže pola milijarde dolara u “Uber”\nJapanski proizvođač automobila “Tojota” planira da uloži 500 miliona dolara u “Uber” i tako proširi njihovo partnerstvo na zajednički razvoj autonomnih vozila.\nIz japanske kompanije, jednog od najvećih svetskih proizvođača vozila saopšteno je da bi partnerstvo uključivalo „masovnu proizvodnju” autonomnih vozila koja će zatim biti razmeštena u “Uberovu” mrežu automobila za deljenje vožnje.\nAnalitičari smatraju da je to način da obe kompanije dostignu svoje konkurente na tržištu autonomnih vozila, prenosi Hina.\nSporazum “Tojote” i “Ubera” procenjuje “Uberovu” vrednost na oko 72 milijarde dolara, uprkos činjenici da ta kompanija beleži rast gubitaka.\nPrema zajedničkom saopštenju kompanija, tehnologija za autonomna vozila iz obe firme biće integrisana u “Tojotina” namenska vozila. Njihova flota će biti bazirana na “Tojotinom” modelu Sienna Minivan, a očekuje se da će početna testiranja započeti 2021. godine.\nI “Tojota” i “Uber”, koji je vodeća globalna kompanija za deljenje vožnje, zaostaju u razvoju autonomnih vozila za konkurentima.\nUberu dozvoljeno da nastavi da vozi u Londonu\n“Tojota” beleži odlične poslovne rezultate, dobit uvećana za petinu


Vilan je odgovarajući na pitanje zašto je njegova zemlja priznala Kosovo rekao da je to urađeno pod pritiskom Amerike, i uz potpis Srbije, i da je ta odluka protiv interesa njegove zemlje u Srbiji.\n- Nemojte pogrešno da me razumete, to je važna tema, ali je druga priča. Odluka Izraela da prizna nezavisnost Kosova je doneta pod američkim pritiskom, inače nemojmo zaboraviti da je to urađeno u okviru Vašingtonskim sporazumom, a ne sa nama. Ne pokušavam da se krijem iza toga, tu odluku je doneo Izrael posle mnogo godina kada nismo priznavali Kosovo. To je protiv naših interesa u Srbiji - rekao je on za TV Prva.\n-Ja to u ovom trenutku ne vidim tu mogućnost. Sporazum je postignut, Izrael je priznao Kosovo, a Kosovo će premestiti ambasadu u Jerusalim. Ne vidim da ćemo povući priznanje Kosova, sve dok su obe strane to prihvatie u sporazumu - kazao je on.\nNa insistiranje novinara TV Prva Filipa Čukanovića da Srbija nije priznala nezavisnost Kosova nijednim sporazumom, ambasador kaže da nije video Vašingtonski sporazum.\nPotpisivanje Vašingtonskog sporazuma u Beloj kući\n- Zašto bih ja to video, taj dokument, to nije moj sporazum, Srbija je potpisala taj dokument. Nisam video nikakav demanti od Srbije i Amerike. Srbija nikada nije demantovala da je stavila potpis. Nisam video da je bilo ko u Srbiji rekao da nisu potpisali sporazum, dokument postoji koliko ja znam - rekao je on.\nMinistar spoljnih poslova Srbije Nikola Selaković je odmah reagovao na ovu izjavu izraelskog ambasadora i rekao da je tvrdnja da je Srbija potpisom Vašingtonskog sporazuma "priznala" tzv. Kosovo apsolutno netačna i da je reč o "svojevrsnom bezobrazluku".\n- Jasno se vidi da je Srbija potpisala sporazum s Vašingtonom, kao i tzv. Kosovo, odvojeno. U delu koji je Vućić potpisao navodi se da je Srbija saglasna da otvori predstavništvo u Jerusalimu do septembra i izmesti svoju ambasadu u Izraelu u taj grad, a u delu koje je potpisao Avdulah Hoti stoji da je Kosovo saglasno da se zahteva međusobno priznanje Srbije i tzv Kosova - objasnio je ministar Selaković.\nDodao je i da je Vučić rekao premijeru Izraela Benjaminu Netanijahuu da je uslov da Srbija preseli svoju ambasadu i otvori predstavništvo taj da Izrael povuče priznanje Kosova.\n- Vučić je izdržao jezive pritiske, a Izrael nije uspeo da odoli tim pritiscima. Građani Srbije treba da budu ponosni što imaju predsednika koji je uspeo da odoli pritiscima u Vašingtonu i da sačuva naš obraz i našu nacionalnu poziciju - poručio je Selaković.


Sonja Gočanin - Biografija autora RFE - Radio Slobodna Evropa - stranica 2\nAutor: Sonja Gočanin\nZa prekid protesta organizatori čekaju sprovođenje obećanja vlasti u Srbiji\n“Ako menjate zakon na način da se ne štiti privatna imovina, onda je to problem za građane, nemate pravnu sigurnost“, kaže za RSE Zorica, jedna od učesnica protesta protiv izmena Zakona o referendumu i Zakona o eksproprijaciji.\nProteste za zaštitu životne sredine od Amerike, preko Srbije, Albanije, do Afrike obeležile su blokade puteva, improvizovani kampovi, šumske kućice. Neki od njih su trajali 35 dana.\nZrenjaninski socijalni forum i druge organizacije i dalje prikupljaju i dostavljaju pomoć vijetnamskim radnicima angažovanim na izgradnji kineske fabrike auto guma Linglong.\nRuda jadarit je mineral čije otkriće je dovelo do interesovanja multinacionalne kompanije za Srbiju, ali i masovnih protesta u zemlji.\nOrganizatori ekološkog protesta zbog predloga izmene Zakona o eksproprijaciji i Zakona o referendumu u Beogradu pozvali su na blokadu autoputa ako izmene zakona budu usvojene.\nAktivisti izbavili vijetnamskog radnika iz kineske fabrike u Zrenjaninu\nNevladini aktivisti su posle incidenta sa obezbeđenjem uspeli da izvedu vijetnamskog radnika "uzbunjivača" iz kruga kineske fabrike Linglong u Zrenajninu.\nMedaljama se izborili za državnu podršku tekvondou u Srbiji\nAleksandra Radmilović iz Beograda trenira tekvondo i uz podršku države ona već deset godina odlazi na međunarodna takmičenja.\nCOVID-19 u Srbiji: Ilustracija dve stvarnosti\nKao deo napora da pospeše proces vakcinacije, gradske vlasti u Beogradu otvorile su 7. oktobra nov vakcinalni punkt u centru glavnog grada Srbije u tržnom centru „Galerija“. U Srbiji raste broj zaraženih i umrlih, a proteklih dana broj obolelih na dnevnom nivou je oko 7.000.\n5. oktobar/listopad, 2021.\nBesplatni ulošci za studentkinje u Novom Sadu\nStudentkinje Filozofskog fakulteta u Novom Sadu pokrenule su akciju da u toaletima te ustanove higijenski ulošci pri ruci i besplatni.\n30. septembar/rujan, 2021.\nSa kim sve Srbija gradi pruge i puteve?\nEvropska unija će uložiti oko 45 miliona evra za modernizaciju pruge kod Niša koja počinje 30. septembra. Za jedanaest godina EU je Srbiji donirala 143 miliona evra za železnicu. Partneri Srbije u izgradnji infrastrukture su i Kina i Rusija.\nRušenje balkanskog kartela ključno u suzbijanju šverca droge iz Južne Amerike\nAgencija EU Evropol koja se bavi sprovođenjem zakona u borbi protiv teških međunarodnih zločina i terorizma objavila je da je podneto više od 60 krivičnih prijava protiv ljudi za koje se sumnja da pripadaju kriminalnim grupama na Balkanu koje švercuju drogu iz Južne Amerike.\nU znak solidarnosti sa ženama u Avganistanu nevladina organizacija "Žene u crnom" je održala polusatni protest u Knez Mihajlovoj ulici u centru Beograda.\n20. septembar/rujan, 2021.\nAdvokati su se okupili ispred sedišta Vrhovnog kasacionog suda u centru Beograda. Zahtevaju da se povuče stav tog suda o troškovima obrade kredita u sporovima između banaka i građana. Advokati najavljuju da će u suprotnom "potpuno obustaviti rad".\nDan srpskog jedinstva, slobode i nacionalne zastave proslavlja se 15. septembra 2021. drugu godinu zaredom u Srbiji i bosanskohercegovačkom entitetu Republika Srpska sa ciljem negovanja srpskog nacionalnog identiteta.


Men's Health :: Fitness :: Januarski Men`s Health za snažan početak nove godine\nNovi MH moćan je onoliko koliko i njegov lik sa naslovne strane - holivudski snagator Kris Hemsvort. Pogledajte njegov zverski trening kojim se spremio za ulogu boga groma. Uz to, tu je i praznična strategija, tačnije, uputstvo kako da uživate u januaru bez samonuništavanja.\nSaznajte i tri nova načina za pripremu popularnog kebaba, kao i trik kojim ćete od tradicionalne karbonare načiniti zanimljiv ručak.\nDa januarski MH opravdava epitet magazina za snažan početak godine utemeljeno je u činjenicama da se na njegovim stranama nalazi i kodeks ponašanja u teretani, trening kojim ćete doći do snage kakvu imaju ragbisti - tenkovi sa loptom, kao i objašnjenje (iz prve ruke) kako da naučite da izvedete salto.\nSve je to začinjeno psrtohvatom psihologije, zbog čega vam predlažemo da obratite pažnju na tekst o rivaliteteu i tome do koje mere osećaj suparništva podstiče rad na sebi, a od koje se tačke pretvara u patološko stanje.\nOvim januarskim izdanjem, redakcija magazina Muškarčevo zdravlje želi vam snažan početak nove godine, uz verovanje da ćemo tokom 2018. biti još temeljniji i uspešniji na putu do toga da vam život učinimo kvalitetnijim.


Danska kompanija Grundfos ulagaće u Vojvodinu | Autonomija\nDanska kompanija Grundfos ulagaće u Vojvodinu\nPredstavnici danske kompanije za proizvodnju industrijskih pumpi „Grundfos“ razgovarali su danas sa…\nPredstavnici danske kompanije za proizvodnju industrijskih pumpi „Grundfos“ razgovarali su danas sa predsednikom Izvršnog veća Vojvodine Bojanom Pajtićem i izrazili interesovanje za otvaranje fabričkog pogona u Vojvodini. Kako se navodi u saopštenju Pokrajinskog sekretarijata za informacije, Pajtić je tom prilikom izjavio da je Vojvodina najrazvijeniji region u Srbiji i, po uslovima koji obezbeđuju uspešno poslovanje, veoma atraktivan region upravo za ulaganje. Pajtić je kazao da se nada da će „Grundfos“ odlučiti da u Vojvodini izgradi svoj pogon i ponudio sve vrste pomoći u realizaciji takve odluke.\nDodaje se da su sastanku prisustvovali ambasadorka Danske u Srbiji Mete Kjuel Nilsen (Mette Kjuel Nielsen), potpredsednik Izvršnog veća Vojvodine i pokrajinski sekretar za privredu Ištvan Pastor, pokrajinski sekretar za finansije Jovica Đukić i direktor VIP Fonda Branislav Bugarski.\nU saopštenju se navodi da je sa godišnjom proizvodnjom od više od 10 miliona pumpnih jedinica, „Grundfos“ jedan od vodećih svetskih proizvođača pumpi i pokriva približno 50 odsto svetskog tržišta. Cirkulacione, potopljene i centrifugalne pumpe su tri najvažnije grupe proizvoda, ali osim njih „Grundfos“ proizvodi električne motore za pumpe i ima znatnu proizvodnju električnih motora koji se odvojeno prodaju.


Komisija za sprovođenje postupka prodaje kapitala Galenika AD Beograd donela je Odluku kojom predlaže Ministarstvu privrede da odobri dalje učešće u postupku kompaniji Aelius Luxemburg i odbaci prijavu Amicus SRB doo Beograd.\n-Komisija je donela odluku nakon što je pregledala dopunjenu dokumentaciju i konstatovala da ponuđač Aelius Luxemburg (povezano lice Kompanije EMS S/A Brazil) ispunjava kvalifikacione uslove u skladu sa Javnim pozivom, dok ponuđač Amicus SRB doo Beograd (povezano lice Investicionog fonda HBM Švajcarska) nije dostavio traženu dokumentaciju – navedeno je u saopštenju.\nDa podsetimo, procenjena vrednost kapitala Galenike koji se nudi na prodaju je negativna i iznosi minus 152 miliona evra. Učesnici konkursa za otkup dokumentacije treba da plate 250.000 dinara. U obzir dolaze samo investitori iz farmaceutske industrije sa godišnjim prihodom većim od 300 miliona evra\nKako sprečiti teške neželjene reakcije kod upotrebe humanih eritropoetinima


Neformalna grupa "MI Leskovac" je aplicirala na konkursu Kancelarije za mlade za finansiranje omladinskih projekata „Aktiviraj se!“ i dobila sredstva za realizaciju projekta.\nProjekat neformalne grupe "MI Leskovac" nosi naziv „Leskovački srednjoškolici ulicama starog Leskovca’’, podršku u realizaciji ovog projekta dobili su od Naučnog kluba, koji funkcioniše u okviru Centra za stručno usavršavanje u obrazvanju Leskovac.\nPrva faza ovog projekta održana je 2. septembra 2017. godine u vidu šetnje od brda Hisar do Saborne crkve uz predavanja i debate o kulturno-istorijskim znamenitostima Leskovca. Učesnici projekta su tom prilikom posetili Narodni muzej gde je kustos održao predavanje o srednjovekovnom Leskovcu i predstavio je stalnu postavku muzeja, a u nastavku je posećena i Gradska kuća.\nDruga faza projekta je realizovana 9. septembra u prostorijama Omladinskog kluba Kancelarije za mlade Leskovac, gde su održana dva predavanja o spomenicima, koji su podignuti na teritoriji grada između dva svetska rata i o grbu Leskovca.\nZatim je održana radionica u Centru za stručno usavršavanje u obrazovanju i tom prilikom učesnici projekta su izneli ideje o novim suvenirima po kojima bi Leskovac bio prepoznatljiv i jedinstven. Ovom prilikom svaki učesnik projekta je dobio knjigu - zahvalnicu.


U tranziciji ka čistim izvorima energije ne smeju se zanemariti nacionalni interesi - Energija Balkana\nPočetna » Energetika » U tranziciji ka čistim izvorima energije ne smeju se zanemariti nacionalni interesi\nDispečerski centar EMS-a / Foto: EMS\nNi EMS AD, (a ni JP EPS) nemaju ništa protiv okretanja nacionalne energetike čistijim izvorima energije. Suština je da se data tranzicija sprovede dobro isplanirano i uz uvažavanje naših nacionalnih interesa i potreba, kao i mogućnosti našeg energetskog sistema, poručuju iz Elektromreže Srbije, reagujući na navode koji su se pojavili u javnosti, a u kojima se EMS pominje u negativnom kontekstu.\nU pojašnjenju EMS-a, koji je, da podsetimo, skupa sa EPS-om povukao svoje predstavnike iz radnih tela za donošenje podzakonskih akata na Zakon o obnovljivim izvorima energije, zato što Ministarstvo rudarstva i energetike neracionalno insistira na brzom povećanju kapaciteta za proizvodnju električne energije iz OIE, iz ovog resora Vlade Srbije su otpočele optužbe na račun ove dve kompanije, uz kvalifikacije da je reč o nesposobnom rukovodstvu.\nIz EMS-a u svom saopštenju ističu da je bitno razjasniti šta sve podrazumeva pojam čistih, „zelenih izvora energije”, koji se kolokvijalno skoro po pravilu svode na OIE.\nSrbija već ispunila obavezu učešća OIE u bruto finalnoj potrošnji Srbije\n„Naime, u čiste OIE spadaju i hidroelektrane, koje u našem elektroenergetskom sistemu već postoje i učestvuju u proizvodnom miksu sa oko 30%. U čiste izvore energije, sa oznakom održive „zelene energije”, prema najnovijoj najavljenoj odluci Evropske komisije spadaće čak i gasne temoelektrane, kao i nuklearne termoelektrane“, poručuju iz EMS-a.\nTakođe, ukazuju da je „vredno ovde pomenuti da su praktično ispunjene međunarodne obaveze Republike Srbije, preuzete u okviru Energetske zajednice, a koje predviđaju ukupno učešće svih oblika OIE od 27 procenata u bruto finalnoj potrošnji Republike Srbije“.\n„Smatramo da je donošenjem seta propisa koji regulišu oblast OIE, bez prethodnog definisanja novih nacionalnih ciljeva i strategije, narušen optimalan proces kreiranja nacionalne energetske politike za naredni period, posebno imajući u vidu da je Zakon o korišćenju OIE jedna od regulativa Clean Energy Package Evropske unije, čiji je rok za transponovanje kraj 2022. godine. A Republika Srbija isti je donela već u prvoj polovini 2021. godine“, ističu iz EMS-a za Energiju Balkana.\nNovu Strategiju Razvoja energetike Srbije trebalo „pisati” pre zakona\nUkazuju, da je po redovnom toku stvari, prvo trebalo utvrditi koji je optimalni udeo neupravljivih OIE iz sunca i vetra u proizvodnom miksu u oblasti elektroenergetike. Da je to trebalo učiniti izradom sistemskih studija, čiji rezultati bi bili implementirani u strateška dokumenata u oblasti energetike. Donošenje krovnog dokumenta – nove Strategija Razvoja energetike Republike Srbije trebalo je da bude logična pretpostavka i polazna osnova za započinjanja i donošenje seta propisa iz OIE, navede iz EMS-a.\n„Zarad istinitog informisanja javnosti u obavezi smo da razjasnimo, a na to smo resornom ministarstvu više puta ukazivali, da je uočen problem koji proizilazi iz koncepta koji je usvojen novim zakonskim rešenjem, a po kom su proizvođačima iz OIE, s jedne strane obezbeđeni podsticaji za prizvodnju električne energije, kao i preuzimanje balansne odgovornosti za proizvođače OIE od strane garantovanog snabdevača – državne kompanije EPS. A sa druge strane investitorima je ostavljena potpuna sloboda plasiranja prizvedene električne energije na regionalnom i evropskom tržištu električne energije”, navode iz EMS-a.\nPodsećaju, takođe, da su iz obe kompanije (i EMS-a i EPS-a) skretali pažnju resornom ministarstvu na rizike i opasnosti koje donosi preuzimanje, a naročito proširivanje pogodnosti za obnovljive OIE u odnosu na zakonska rešenja u EU, bez prethodnih analiza i prilagođavanja našim potrebama.\nEvropa štiti integritet nacionalnih elektroprivreda.\nUkazali smo da u Evropi, već izvesno vreme, predložena rešenja podsticajnih mera za neupravljive OIE iz sunca i vetra više nisu aktuelna, kao i da je jasan trend bezuslovnog prebacivanja balansne odgovornosti na izvore neupravljivih OIE, kako bi se izbeglo ugrožavanje integriteta nacionalnih elektroprivreda. Negativni efekti ovakvih rešenja su se na najevidentniji način mogli videti kroz eskalaciju tokom septembra 2021. nakon poremećaja i enormnog skoka cene električne energije na evropskim tržištima, navode u EMS-u.\n„Štaviše, tokom procesa rada na povezanim zakonskim rešenjima iz Ministarstva rudarstva i energetike su poručili da finansijski teret, koji je i tada od strane samog ministarstva bio prepoznat kao izuzetno visok, neće padati direktno na JP EPS, već će se isti nadoknađivati iz, kako su tvrdili, fondova EU za podsticaj integracije ovog vida OIE”, kažu u ovoj kompaniji ističući: „Koji su to fondovi u pitanju nije nam bilo poznato”.\nObjašnjavajući da, dok, usvojenim rešenjem, država sa jedne strane podstiče deo proizvođača iz OIE, s druge strane deo konvencionalnih proizvodnih kapaciteta delimično postaje neraspoloživ iz EMS-a ističu da do toga dolazi usled potrebe za držanjem visokog nivoa regulacione reserve.\n„Na to smo obavezni prema ENTSO/E pravilima (koja smo dužni da sledimo prema članu 109 Zakona o energetici). Navedeni konvencionalni proizvodni kapaciteti ujedno postaju neraspoloživi za snabdevanje električnom energijom domaćeg stanovništva i privrede, što znači da bi nedostajuća energija morala da se uvozi”, ističu iz EMS-a.\nTreba definisati nacionalne interese\nIz EMS-a tvrde da su ukazali (Ministarstvu rudarstva I energetike) koje članove zakona treba promeniti. Uvereni su, kako kažu, da ima još delova Zakona o korišćenju OIE koji se mogu dodatno popraviti u smislu jasnog definisanja nacionalnih interesa, odnosno zaštite domaćih potrošača. Takođe, neophodno je izvršiti i dopunu Zakona o energetici i drugih relevantnih podzakonskih akata, radi određivanja kriterijuma za uvođenje obavezne rezerve na teret proizvođača iz intermitentnih (obnovljivih) izvora energije.\nIz EMS-a ističu da su zahtevi za priključenje na prenosnu mrežu u ovom momentu premašili iznos od 11.000 MW. Od toga je zahteva za priključenje zbirno oko 4.800 MW podneto do donošenja Zakona o izmenama i dopunama zakona o energetici.\nPodsećamo, celokupna instalisana snaga Srbije iz termo i hidro kapaciteta iznosi 7.800 MW. U skladu sa postojećim zakonskim okvirom iz oblasti energetike EMS kao Operator prenosnog sistema ima obavezu da sve podnete zahteve za priključenja obradi i objekte koji su predmet istih priključi na prenosni sistem, dok EPS kao garantovani snabdevač preuzima balansnu odgovornost za proizvođače iz obnovljivih izvora energije, bilo da su u sistemu tržišne premije ili su van sistema podsticaja do uspostavljanja likvidnog organizovanog unutar dnevnog tržišta električne energije.\nVeliki kapacitet OIE ugrožava elektroenergetski sistem Srbije\n„Podsticanje priključenja ogromnog broja novih jedinica neupravljivih OIE iz sunca i vetra na naš prenosni sistem donosi ozbiljne rizike po integritet celokupnog nacionalnog elektroenergetskog Sistema. Odnosno, ugrožava sigurno i stabilno snabdevanje potrošača dovoljnim količinama kvalitetne električne energije”, upozoravaju iz EMS-a.\nKonkretno, to znači da bi velike probleme i različite posledice mogli da osete svi građani Srbije – od skoka cene električne energije do mogućih ozbiljnih problema sa snabdevanjem električnom energijom. Potiskivanje proizvodnje postojećih upravljivih izvora (termoelektrane i hidroelektrane) u našem proizvodnom miksu, bez novih upravljivih izvora (čiju izgradnju EMS podržava), dovodi do smanjenja inercije u sistemu, što ugrožava stabilan rad prenosnog sistema.\n„Time se ulazi u rizik od delimičnog i/ili potpunog raspada (blekaut) elektroenergetskog sistema, usled narušene stabilnosti i nestanka napajanja električnom energijom na celoj teritoriji Srbije i posledičnih širih poremećaja u EE sistemu kontinentalne Evrope”, navode u saopštenju iz EMS-a napominjući: „Na kraju moramo da konstatujemo da je zabrinjavajuće da resorno ministarstvo ne zna da obnovljivi izvori energije nisu samo vetar i solar”.\nMinistarka prvo hvalila – sada kudi\nIz Elektromreže Srbije na kraju svog obraćanja javnosti podsećaju: „Sama ministarka rudarstva i energetike je u svim dosadašnjim istupima u javnosti naglašavala da je EMS AD najbolja energetska kompanija i hvalila nas, pa je vrlo čudno da njeni najbliži saradnici sada kažu da su rukovodstva najznačajnijih energetskih kompanija nesposobna”.\nTagovi: aktuelno, električna energija, Elektromreža Srbije, EMS, EPS, Ministarstvo rudarstva i energetike, nacionalna energetika, OIE, zakon o obnovljivim izvorima energije\nPrevPRETHODNOGrci ljuti – Vašington gubi interesovanje za gasovod Istmed\nSLEDEĆEGrčić podneo ostavkuNext\nU BiH ni sunce ne greje svakog jednako


Premijer liga mora početi što pre kako bi se podigao državni moral - Dodaj ne driblaj\nU Velikoj Britaniji kruže vesti kako traju intezivni sastanci između predstavnika britanskog parlamenta i predstavnika Premijer Lige, a glavna tema tih sastanaka je što raniji početak Premijer Lige.\nSvakodnevno u Velikoj Britaniji korona virusom se inficira nekoliko hiljada građana, a od posledica istog umre nekoliko stotina građana. U britanskim medijima kruži vest kako je korona virus pri kraju, kako će uskoro da krene da opada broj novoinficiranih, ali prema zvaničnim podacima ne nazire se kraj pandemije. Stanovništvo je zabrinuto, a više od 20000 građana je do sad izgubilo život od posledica korona virusa.\nPremijer Boris Džonson je takođe bio inficiran korona virusom, ali se uspešno izlečio i vratio da rukovodi državom. Nezadovoljstvo građana je sve veće, a Džonson traži rešenje kako bi podigao državni moral. Mnogi građani kritikuju državu da nije preduzela odgovarajuće mere i smatraju je odgovornom za nekontrolisano širenje korona virusa. Ljudi iz vlasti svakodnevno rade na traženju rešenja koji bi bar privremeno uverio narod da parlament obavlja dobro svoj posao.\nParlament je već jednom iskoristio igrače Premijer Lige kako bi umirili narod, i to sa svojom kampanjom gde su igrači pozivali građane da ostanu u svojim kućama da se pridržavaju mera parlamenta i da će sve biti u redu. Nije ništa čudno što narod veruje fudbalerima više nego svom parlamentu i to što je uticaj fudbalera u narodu veoma snažan. A parlament je spreman da još jednom iskoristi Premijer Ligu kao svoj spas u teškim danima i to tako što će njen nastavak organizovati što pre.\nNastavkom Premijer Lige bi se stekao utisak među narodom da je situacija dosta bolja, a parlamentu bi to podigao moral u daljoj borbi sa korona virusom. Naravno publika neće smeti da prisustvuje tim mečevima, ali će moći da uživaju u televizijskim prenosima. Da ovo nisu samo neproverene informacija govori i izjava ministra kulture Olivera Daudena.\n"Lično sam razgovarao sa funkcionerima Premijer Lige sa ciljem da se što pre aktivira fudbal, kako bi se pružila podrška celoj fudbalskoj zajednici", rekao je britanski ministar kulture Oliver Dauden.\nZa sad se ne zna tačan datum nastavka, ali možemo očekivati uskoro da će se neko od zvaničnika oglasiti. Sve se čini da će Liverpul dugo čekanu titulu ipak osvojiti na terenu.\n(FOTO: TeamTalk, DailyExpress)


Sa konferencije u Briselu (Foto predsedništvo Kosova)\nPredsednik Kosova Hašim Tači boravi u Briselu, gde prisustvuje godišnjoj konferenciji o Zapadnom Balkanu u organizaciji organizacije “Prijatelji Evrope”, saopšteno je iz predsedničkog kabineta.\nTokom panela o odnosima između Zapadnog Balkana i Evropske unije, Tačii je izjavio da se Kosovo i region nalaze na “političkom i istorijskom raskršću”.\nTači je naglasio da je jasna evropska perspektiva ključna za garantovanje dugoročnog mira i stabilnosti u region i dodao da “novo rukovodstvo Evropske unije mora dokazati viziju, hrabrost i liderstvo, držeći obećanja prema državama Zapadnog Balkana i dokazujući da su održivi partner država regiona”.\nOn je istakao da je “odlaganje i kašnjenje proširenja EU u stvari poziv na novi haos na Balkanu”.\nGovoreći o evropskoj perspektivi Kosova, Tači je kazao da bi liberalizacija viznog režima za Kosovo trebalo da se dogodi što pre, “jer je Kosovo ispunilo sve kriterijume i građani Kosova ostaju nepravedno izolovani”.\n“Sporazum između Kosova i Srbije treba da donese priznanje Kosovu i jasnu perspektivu na evro-integracionom putu”, zaključio je Tači.


Predstavljen Esports Balkan League – 120 000 evra nagradnog fonda | RUR eSports\nPredstavljen Esports Balkan League – 120 000 evra nagradnog fonda\nFortuna Esports, koja je domaćoj publici poznata po LoL ligi Fortuna Championship Series, najavila je novo takmičenje pod imenom Esports Balkan League.\nOva Liga će obuhvatati region čitavog Balkana: zemlje bivše Jugoslavije, te Rumuniju, Bugarsku, Grčku i Mađarsku.\nU prvoj sezoni, koja startuje ovog septembra, igraće se igre League of Legends i Counter-Strike: Global Offensive. Biće pozvano po 8 trenutno najboljih ekipa iz regiona u ovim igrama, a od naredne sezone postojaće i otvorene kvalifikacije, preko kojih će svako ko je zainteresovan moći da pokuša da uđe u ovo takmičenje.\nNagradni fond čitavog takmičenja biće zaista neverovatnih 120 000 evra, što EBL stavlja u sam vrh regiona kada su esports nagradni fondovi u pitanju.\nFormat takmičenja biće ligaški round-robin sistem (svako sa svakim), nakon čega će 4 najbolje ekipe na tabeli ići u plej-of, dok će se dve sa dna tabele boriti za opstanak.\nKao što smo pomenuli, plan je da prva sezona krena već ovog septembra, a više informacija o pozvanim timovima, satnicama i ostalim detaljima očekujemo uskoro.\nU zvaničnom saopštenju za medije, osnivač Fortuna Esport, Mihajlo “Džaril” Jovanović, je ovom prilikom izjavio:\nŽelimo da ponudimo timovima, igračima, ali i gledaocima i kompanijama koje podržavaju esports i gejming, mnogo viši nivo i perspektivu koju sve velike svetske i evropske zemlje imaju. Naš cilj je da postanemo deo svetske i evropske lige, i da promovišemo najbolje profesionalne igrače i timove iz našeg regiona.”\nCounter Strike, eSports, export-cs, export-lol, League of Legends, VESTI\ncs:goEsports Balkan LeagueFortuna eSportslolRiot\ncs:go, Esports Balkan League, Fortuna eSports, lol, Riot


Društveno odgovorno poslovanje kompanija – trend ili kontinuirana posvećenost? - A1 | Svet kakav želiš\nStabilizacijom pandemije svet se vraća rešavanju drugih gorućih, planetarnih i nacionalnih pitanja. Dok iskustva iz prošlogodišnje krize potvrđuju da efikasna sistemska rešenja iziskuju podelu odgovornosti i angažovanost svih društvenih aktera, nova globalna istraživanja pokazuju da društvene zajednice sve više očekuju i najviše veruju biznis liderima.\nSve je manje poverenje svetske javnosti u državne institucije i nevladin sektor, a sve veće u tržišne lidere kada je reč o rešavanju društvenih kriza, pokazuje Edelman Trust Barometer izveštaj za 2021. godinu. Čak 86% građana obuhvaćenih istraživanjem očekuje od lidera velikih kompanija da preuzmu inicijativu u rešavanju posledica pandemije i drugih socijalnih, ekonomskih, ekoloških pitanja.\nFilantropsko usmerenje kompanija i njihova težnja da se bolje povežu sa zajednicom, pozitivan su korporativni trend koji sa godinama jača. Tako se u Forbsovoj listi CSR prioriteta u 2021. kojima se lideri različitih industrija upravljaju u svojim aktivističkim poduhvatima, navodi da je „globalno davanje“ u porastu. To u praksi znači da kompanije sve češće podržavaju dobrotvorne organizacije, sponzorišu projektne ideje i javne kampanje koje osvešćuju građane o važnim temama i pozivaju na akciju zajedničkog unapređivanja stanja u društvu.\nManji broj njih ide korak dublje i spremno je da kao pokrovitelj „zasuče rukave“. Samo retki su uspeli da odneguju internu poslovnu kulturu u kojoj su zaposleni motivisani da se volonterski pridružuju javnim akcijama i dele kolektivnu aktivističku svest, da očuvaju poverenje korisnika i kupaca i osluškuju potrebe zajednice u kojoj posluju podržavajući izgradnju boljeg sveta za sve u njoj na različite načine.\nPrimer takve kompanije, čija je tradicija društvenog angažovanja u Srbiji počela dolaskom na domaće tržište još pre 13 godina, jeste A1 Srbija.\nNovopokrenutim programom Svet kakav želiš, A1 Srbija je podržao najoriginalnije građanske inicijative koje, po oceni relevantnih stručnjaka i na osnovu glasova javnosti, predlažu najkorisnija i najodrživija rešenja za unapređenje neke društvene sfere. Pobedničke ideje nagrađene su sredstvima za realizaciju projekata, a osim finansijske, nosioci projekata će na putu ostvarivanja zacrtanih ciljeva imati i mentorsku i konsultantsku podršku tima koordinatora ovog programa.\nTri ideje nagrađene sredstvima u ukupnoj vrednosti od 10 miliona dinara, tiču se unapređenja sistema javnog zdravlja, obrazovanja i ekologije.\nPrvonagrađenu projektnu ideju „Bolji vazduh građanima“ predložilo je Internet društvo Srbije, a njihova inicijativa se bazira na produkciji pristupačnih low-cost uređaja za merenje kvaliteta vazduha. Drugoplasirani projekat je „Mama, kako si“, Centra za mame koji će kreirati besplatnu telefonsku liniju za psihiološku podršku mamama. „Budi data driven“ Fondacije Petlja je treći nagrađeni projekat u okviru ovog programa i on se zasniva na pokretanju otvorene platforme koja pruža besplatan onlajn pristup edukativnim materijalima u vezi sa interpretacijom i vizuelizacijom podataka.\nPodrška kompanija inicijatorima promena je značajan iskorak ka društvu koje bi bilo optimalnije i zdravije mesto za život svih. Ostaje da vidimo da li će ovakvi tipovi korporativnih usmerenja nastaviti da rastu, ali ne treba zaboraviti da je osim poteza kolektiva, važna svest svakog pojedinca o ličnoj odgovornosti i mogućnosti delovanja koje idu u korak sa održivom vizijom i koje su neophodne da bismo živeli u svetu u kakvom želimo.


O Povereniku i Zaštitniku do Nove godine\nMinistar za ljudska i manjinska prava o izmenama zakona. (Politika, 29. 9. 2011. godine)\nOd izbora do izbora pravimo birački spisak\nMinistar za državnu upravu o roku za uvođenje jedinstvenog biračkog spiska. (Beta, 8. 1. 2011. godine)\nI Kikinda će jednom biti grad\nMinistar za državnu upravu o mogućnosti da Kikinda dobije status grada. (Kurir, 14. 5. 2009. godine)\nNe priznajemo diplome, dok to drugi ne učine\nMinistar za državnu upravu o priznavanju diploma sa Kosova i Metohije. (RTV, 7. 10. 2008. godine)\nElektronski izvodi za sve građane\nMinistar za državnu upravu o Centralnom registru matičnih knjiga. (Večernje novosti, 20. 10. 2010. godine)\nBlanko ostavke koče zakon\nMinistar državne uprave o usvajanju Zakona o lokalnim izborima. (Tanjug, 22. 4. 2009. godine)\nNarod se još ne pita\nMinistar za državnu upravu i lokalnu samoupravu o pripremi predloga Zakona o referendumu i narodnoj inicijativi. (Beta, 24. 9. 2010. godine)


RTS :: Vučić uručio orden šefu kiparske diplomatije Hristodulidisu\nPolitika Vučić uručio orden šefu kiparske diplomatije Hristodulidisu\nponedeljak, 05. apr 2021, 11:09 -> 11:16\nPredsednik Srbije Aleksandar Vučić uručio je ministru inostranih poslova Kipra Nikosu Hristodulidisu Orden srpske zastave prvog stepena.\n"Dragi prijatelju, čast mi je da mogu lično da vam uručim orden. Odlikovani ste povodom Dana državnosti Srbije i želim celokupnoj srpskoj javnosti da kažem da je nosilac ovog odličja dragi prijatelj, ministar Kipra, države koja je uvek bila uz našu zemlju i naš narod, zemlja koja je stala u odbranu međunarodnog prava i pravde zalažući se uvek za očuvanje teritorijalnog integriteta i suvereniteta Srbije i istrajavajući u takvom stavu uprkos pritiscima", rekao je Vučić.\n"Uveren sam da će se širom sveta nezavisne zemlje sve jače povezivati, a njihova saradnja sve više dobijati na značaju", naveo je Vučić.\n"Hvala vam što uvek pokazujete poverenje i ljubav prema srpskom narodu"\n"Hvala vam na tome što uvek pokazujete poverenje i ljubav prema srpskom narodu, baš kao što mi pokazujemo ozbiljnost, odgovorenost i poverenje u naše odnose sa Kiprom. Hvala na svemu, a mi ćemo gledati da vama i vašem narodu uzvratimo", kazao je Vučić.\n"Tokom istorije suočavali smo se sa brojnim izazovim koji su pretili egzistenciji naših naroda, ali smo sa velikom odlučnošću, koja je postala karakteristika naših naroda i solidarnošću i podrškom uspeli da odgovorimo na izazove i stekli smo pravo da u budućnost gledamo sa optimizmom, radeći sa komšijama na razvijanju mira, bezbednosti i prosperiteta", rekao je kiparski ministar.\n"Zadovoljni smo što Srbija sledi put prema EU, na svakom koraku i svim sredstvima koja su nam na raspolaganju odlučni smo da podržimo Srbiju, kao što smo radili od samog početka. Budite uvereni da ćemo nastaviti da vam pružamo podršku i da podižemo saradnju i na bilateralnom nivou i između dva naroda", rekao je kiparski ministar prenoseći srdačne pozdrave predsednika Anastasijadisa i njegove lične želje za zdravlje i prosperitet.


Košarac i Nedimović: U fokusu nastavak izvoza poljoprivrednih proizvoda iz Srbije u BiH | Banjaluka.net\nKošarac i Nedimović: U fokusu nastavak izvoza poljoprivrednih proizvoda iz Srbije u BiH\nMinistar spoljne trgovine i ekonomskih odnosa u Savjetu ministara Staša Košarac razgovarao je danas u Beogradu sa ministrom poljoprivrede, šumarstva i vodoprivrede Srbije Branislavom Nedimovićem o omogućavanju nastavka izvoza merkantilne pšenice i kukuruza, kao i pšenične krupice iz Srbije na tržište Republike Srpske i Federacije BiH /FBiH/.\nIz Ministarstva spoljne trgovine i ekonomskih odnosa saopšteno je da je današnji sastanak uslijedio nakon sastanka srpskog člana Predsjedništva BiH Milorada Dodika i predsjedavajućeg Savjeta ministara Zorana Tegeltije sa premijerom Srbije Anom Brnabić u Mostaru, kao i najava predsjednika Srbije Aleksandra Vučića da će BiH biti izuzeta od odluke Vlade Srbije o privremenoj zabrani izvoza osnovnih poljoprivredno-prehrambenih proizvoda.\n“Dobili smo čvrsto uvjeravanje da će Vlada Srbije donijeti odluku na osnovu koje će biti omogućen nastavak izvoza ugovorenih količina merkantilne pšenice, merkantilnog kukuruza i pšenične krupice u BiH, u skladu sa potrebama koje su iskazale Republika Srpska i FBiH. Riječ je ukupnoj količini od 196.145 tona pomenutih poljoprivrednih proizvoda”, rekao je Košarac.\nNa sastanku je istaknuto da je odluka Vlade Srbije o zabrani izvoza privremenog karaktera, te da se trenutno analiziraju raspoložive količine pomenutih poljoprivrednih proizvoda zbog neizvjesnosti i poremećaja na globalnom tržištu.\nKošarac i Nedimović usaglasili su da je od izuzetnog značaja nastavak spoljnotrgovinskog prometa merkantilne pšenice, merkantilnog kukuruza i pšenične krupice, budući da je Srbija, nakon EU, najvažniji spoljnotrgovinski partner BiH.\n“Srbija je regionalni lider sa ozbiljnim i odgovornim politikama. Uvjereni smo da će pokazati senzibilitet i u ovom slučaju, te da će na osnovu dobrih i prijateljskih veza srpskog člana Predsjedništva Dodika i predsjednika Srbije Vučića, privrednici iz Republike Srpske i FBiH dobiti ugovorene količine ovih proizvoda iz Srbije”, naglasio je Košarac.\nNa sastanku je razgovarano i o regionalnoj inicijativi “Otvoreni Balkan”, pri čemu je Košarac informisao Nedimovića o opredijeljenosti zvaničnika Republike Srpske da BiH bude dio pozitivnih regionalnih tokova.\n“U potpunosti podržavamo regionalnu saradnju i priključivanje `Otvorenom Balkanu`, prvenstveno zbog benefita za privrednu zajednicu i sve građane. U aktuelnoj situaciji sa izvozom određenih poljoprivrednih proizvoda vidljiva je prednost članstva u ovoj regionalnoj inicijativi”, naglasio je Košarac.\nOn je istakao da će zvaničnici Republike Srpske nastaviti da potenciraju važnost pridruživanja “Otvorenom Balkanu”, bez obzira na protivljenja iz FBiH.\n“FBiH je protiv ove inicijative isključivo zbog političkih predrasuda, što negativno utiče na domaći privredni sektor. Privrednici, kako iz Republike Srpske, tako i iz FBiH, taoci su takve politike, što je nedopustivo”, ocijenio je Košarac, ističući da će Republika Srpska nastaviti da insistira na tome da bude dio pozitivne regionalne priče.


Vesti online / Sport / Košarka / NBA liga traži mesto Linu na Ol-staru!?\nNBA liga traži mesto Linu na Ol-staru!?\nKošarkaš Njujorka Niksa i najveća senzacija ovosezonske NBA lige Džeremi Lin mogao bi da se nađe na Ol-star vikendu, i pored činjenice da su već poznati sastavi timova, prenose američki mediji!\nMomak koji je do pre neki dan spavao na kauču u dnevnoj sobi svoga rođenog brata sada je glavna zvezda i NBA pokušava da mu obezbedi mesto na Ol-star vikendu!?\nČelnici NBA pokušavaju da ga "ubace" u avion za Orlando, gde se ove subote i nedelje održava Ol-star vikend, ali je definitivno da neće debitovati ni na utakmici između rukija i igrača koji odrađuju drugu godinu u NBA, ni na onoj glavnoj.\nZa Lina, koji je protiv Sakramenta imao 13 asistencija, se traži mesto u "igri" u kojoj nastupaju jedan košarkaš i jedna košarkašica WNBA tima iz istog grada.\nPodsetimo, Niksi imaju 7-0 od kada je Džeremi postao punopravni član tima, a 38 poena Lejkersima i trojka za pobedu u Torontu su za sada najbolji detalji iz njegove kratke NBA biografije.


Pročitajte više Mts – nove postpejd tarife\nPročitajte više Telekom Austrija planira investicije u regionu\nPročitajte više Telenor najavio promenu pripejd tarifnih paketa\nPročitajte više Telenor prodao kompaniju u Srbiji\nTelenor prodaje kompanije Američkom fondu KKR?\nPročitajte više Telenor prodaje kompanije Američkom fondu KKR?\nSrpski đaci na najvećem Sajmu mobilne telefonije\nPročitajte više Srpski đaci na najvećem Sajmu mobilne telefonije\nPročitajte više Biraš kako komuniciraš\nTeslin vremeplov u pet najboljih projekata u Evropi u oblasti nauke i obrazovanja!\nPročitajte više Teslin vremeplov u pet najboljih projekata u Evropi u oblasti nauke i obrazovanja!\nTelenor je obogatio svoju ponudu novim HTC telefonom!\nPročitajte više Telenor je obogatio svoju ponudu novim HTC telefonom!\nDobit Telekoma 3,5 odsto neto dobiti cele privrede\nPročitajte više Dobit Telekoma 3,5 odsto neto dobiti cele privrede\nBudućnost Srbije su ova deca, bravo!\nPročitajte više Budućnost Srbije su ova deca, bravo!


Održana VII regionalna manifestacija „Zlatne ruke Podrinja“ – Visegradlive.com\nHome / Visegrad / Aktuelnosti Višegrad / Održana VII regionalna manifestacija „Zlatne ruke Podrinja“\nOdržana VII regionalna manifestacija „Zlatne ruke Podrinja“\n4. Juna 2018.\tAktuelnosti Višegrad 121 Views\nU Višegradu je juče završena sedma po redu regionalna manifestacija „Zlatne ruke Podrinja“.\nOva jedinstvena izložba narodnog stvaralaštva, starih i zaboravljenih zanata, tradicionalnih rukotvorina, suvenira, domaćih poljoprivrednih proizvoda spremljenih na tradicionalni način, ljekobilja i meda okupila je 30-ak izlagača iz Republike Srpske, Srbije i Crne Gore.\nNa otvaranju manifestacije prisutnima se obratila predstavnica Stalne radne grupe za regionalni ruralni razvoj (SWG) Danica Nešević uz želju da se nastavi sa organizovanjem ovakvih manifestacija, koje na najbolji način prave spregu između turističke privrede i proizvođača domaćih proizvoda, uz kreiranje lanaca vrednosti poljoprivrednih proizvođača i prodaje.\nManifestaciju je zvanično otvorio načelnik opštine Višegrad, gospodin Mladen Đurević, koji se zahvalio svim izlagačima koji su izdvojili svoje vrijeme za učešće na ovoj manifestaciji, doprinoseći tako naporima opštine Višegrad za unapređenje turističke ponude Višegrada. Takođe je istakao da je u Višegradu iz godine u godinu sve više turista koji posjećuju našu opštinu, a da će opština Višegrad nastaviti s podrškom manifestacijama koje doprinose daljem razvoju turizma.\nPrvog dana manifestacije za izlagače je organizovano predavanje profesora Radomira Stojanovića na temu „Plasiranje poljoprivrednih proizvoda kroz seoski turizam“, kao i zajednička večera za učesnike. Drugog dana za sve zainteresovane izlagače organizovano je krstarenje rijekom Drinom i studijska posjeta seoskom domaćinstvu „Stari Brod“, kao primjeru dobre prakse u razvijanju ovog vida turizma.\nOrganizator ovog događaja je Turistička organizacija opštine Višegrad, u saradnji sa Opštinom Višegrad.\nOrganizaciju regionalne manifestacije “Zlatne ruke Podrinja” podržala je Stalna radna grupa za regionalni ruralni razvoj (SWG) u Jugoistočnoj Evropi u okviru Projekta “Ruralni razvoj kroz integrisano upravljanje šumskim i vodnim resursima u jugoistočnoj Evropi: Perspektive ruralnog razvoja: kvalifikovanje, reintegracija i (samo) zapošljavanje“ koji sprovodi u partnerstvu sa nemačkom agencijom za međunarodnu saradnju (GIZ) uz finansijsku podršku nemačkog federalnog Ministarstva za ekonomski razvoj i saradnju (BMZ).\nPrevious NEKTAR OK FEST 2018 OK After Party – nova imena na Nektar OK festu\nNext HAOS NA PUTU ZA CRNU GORU Deo magistrale je POTPUNO BLOKIRAN, ali ovo su ALTERNATIVNI PRAVCI\nOBAVJEŠTENJE: Moja Voda Petnaesti April Obavještavamo potrošače da će danas 05.07.2019.god. (petak) u periodu …


Članovi Gradskog veća u Kraljevu usvojili su rešenje kojim se, sa drugih budžetskih pozicija, preusmerava 31,45 miliona dinara za izmirenje računa za javnu rasvetu preduzeću Elektroprivreda Srbije.\nPosle sednice Gradskog veća zamenica gradonačelnika Marica Mijajlović je navela da “niko nije posebno radostan što će Kraljevo imati snabdevača električnom energijom za javnu rasvetu iz okruženja”, ali da je HEP imao nižu cenu, zbog čega grad Kraljevo nije imao osnov da prihvati domaćeg snabdevača.\nOna je priznala da grad Kraljevo snosi krivicu za loše planiranje, budući da se kod izrade budžeta za 2017. računalo na uštede od zamene običnih led sijalicama, pa je za račune za javnu rasvetu planirano manje novca.\nOsim toga, odmah po potpisivanju ugovora sa HEP u avgustu ove godine, EPS je Kraljevo prebacio sa redovnog na tzv. rezervno snabdevanje, zbog čega je mesečni račun za javnu rasvetu narastao sa osam na 14 miliona dinara.\nSa 31,45 miliona dinara lokalna samouprava će obezbediti potvrdu da više nema dugovanja prema EPS, što će omogućiti početak realizacije ugovora po kojem će Kraljevo struju za javnu rasvetu kupovati od HEP.


Naslovne strane za sredu, 14. avgust 2019. godine - Glas Podrinja\nniis 615 ▲ 2,67%\nrso16142 114,71 ▼ -0,83%\nDnevne novine na naslovnim stranama izdanja za sredu, 14. avgust pišu o uspehu Crvene zvezde u kvalifikacijama za Ligu šampiona, o afričkoj kugi svinja u Srbiji, o tome da je Srbija prva na rang listi Fajnenšel tajmsa po broju direktnih stranih investicija, o rešavanju kosovskog pitanja i drugim temama.ALO - "Afrička kuga potvrđena u Srbiji" o rezultatima analize sumnjivih slučajeva svinja.\nBLIC - "Srbija prva u svetu po stranim ulaganjima", list piše o rang listi za 2019. godinu koju je objavio Fajnenšel tajms. "Pričajući o velikoj Srbiji, Đukanović pravi veliku Albaniju", intervju akademika Matije Bećkovića.\nVEČERNjE NOVOSTI - "Afrička kuga kosi svinje, država plaća", list piše o tom virusu koji je potvrđen u okolini Mladenovca. "Bolton forsira podelu Kosova", list piše o rešavanju kosovskog pitanja.\nDANAS - "Beograd zbog Unmika ne može da tuži Kosovo", list piše o izostajanju reakcije Srbije na uvođenje taksi od strane Prištine na srpsku robu. "Lideri opozicionog saveza sve bliži bojkotu", list prenosi reakcije lidera Saveza za Srbiju povodom predstojećih parlamentarnih izbora.\nINFORMER - "Zvezda za istoriju" o uspehu Crvene zvezde u kvalifikacijama za Ligu šampiona. "Stefan Nemanja stiže iz Rusije" o dolasku spomenika Stefanu Nemanji koji će biti postavljen na Savskom trgu u Beogradu.\nKURIR - "Vučić radi korisne stvari za Srbiju" o izjavi muzičara Gorana Bregovića. "Političari se sami nude da izdaju zemlju" o navodnim saznanjima tog lista kako funkcionišu strane obaveštajne službe.\nPOLITIKA - "U budžetu ima novca za velike investicije", list piše o novom investicionom planu koji je najavio predsednik Srbije Aleksandar Vučić. "Zločin i dalje bez kazne", list piše o 16. godišnjici od ubistva srpskih dečaka u Goraždevcu na Kosovu.\nSRPSKI TELEGRAF - "Borjan heroj" o uspehu crveno-belih u Ligi šampiona.


NE menjanju imena grada | ZR KLIK\nNE menjanju imena grada\nPolitika- Socijaldemokratskra partija Srbije je više puta ukazivala na potrebu očuvanja i poštovanja naše istorije i svih onih koji su podneli žrtve za slobodu srpskog naroda.\nGradski odbor SDPS Zrenjanin se protivi nedavno pokrenutoj inicijativi za vraćanje imena Petrovgrad našem gradu zato što smatramo da kao društvo ne možemo krenuti napred ako se konstantno budemo vraćali u prošlost i pokušavali da se odreknemo dela naše istorije koji nekome ne odgovara za trenutne dnevnopolitičke potrebe. Ne smemo se stideti svoje slavne prošlosti i istinskih heroja koji su dali svoje živote za slobodu u kojoj danas živimo, umesto toga moramo ih se stalno sećati i odavati im počast jer istorija je samo jedna a Srbija je u tom najtežem delu svetske istorije bila na strani pravde i slobode. Svedoci smo da je poslednjih godina bilo pokušaja negiranja antifašističke tradicije srpskog naroda i pokušaja revitalizacije nekih ideja kojih se ceo slobodarski svet odriče i pri svakom takvom pokušaju Socijaldemokratska partija Srbije je jasno stavila do znanja da će se protiviti tim pokušajima pisanja neke druge istorije.\n-Iako ovde možda nije slučaj da se traži odricanje od dostignuća onih koji su se borili za oslobođenje od okupatora, ovakva inicijativa može otvoriti vrata onima koji bi želeli da umanje značaj antifašističke borbe u ovom delu Srbije. Sigurni smo da će zagovornici ove ideje izneti dosta razloga zašto bi trebalo vratiti prethodni naziv našem gradu, ali isto smo tako sigurni i da niko ne može da kaže da narodni heroj koji je podneo najveću žrtvu za slobodu, koji je dao svoj život, nije zaslužio da mu se oda takva počast da jedan grad nosi njegovo ime- istakao je predsednik gradskog odbora SDPS Zrenjanin Jakov Kipić.\nnisam za Rasima,tim se dicim\ndobro ,znamo da si potomak komunista iz Lukiceva,koji su rusilicrkve u selu i voleli Broza vise nego svoju decu.Kada se doda tome da ste pod zastavom Rasima Ljajica,pametnom je dovoljno i o vas se ni ne ocekuje d pomognetu u nazivu vracanja imenu grada.


Početna/BBC vesti/Korona virus: Najveći broj zaraženih u svetu u jednom danu, u Srbiji još 11 preminulih\nU nedelju je zabeležen najveći broj zaraženih u svetu u jednom danu – više od 230.000 slučajeva, saopštila je Svetska zdravstvena organizacija, dok je u protekla 24 časa u Srbiji prema zvaničnim podacima od posledica korona virusa preminulo još 11 ljudi.\nU Srbiji je prema poslednjem izveštaju od nedelje zabeleženo 287 novih slučajeva zaraze, ukupan broj preminulih popeo se na 393, a na respiratorima se trenutno nalazi 144 pacijenata.\nU Hrvatskoj stupaju na snagu oštrije mere zbog naglog skoka zaraženih tokom poslednjih dana – obavezno je nošenje maski u prodavnicama i javnom prevozu.\nU svetu je registrovano više od 12,9 miliona slučajeva korona virusa, oporavilo se više od sedam miliona, a preminulo je više od 569.000 ljudi, pokazuju podaci Džons Hopkins univerziteta.\nPrema podacima od nedelje, u Srbiji je preminulo još 11 osoba, a zabeleženo je 287 novih slučajeva zaraze, od 4.050 testiranih.\nDo sada je od kovida-19 umrlo 393 ljudi, a od početka pandemije zaraženo je 18.360. Na respiratorima se trenutno nalazi 144 pacijenata.\nEpidemiolog Branislav Tiodorović naveo da ćemo do kraja nedelje, na nivou države, imati pik epidemije.\n„Zdravstveni sistem se nalazi u prenapregnutom stanju i zdravstveni radnici koji se žestoko bore imaju problem da izdrže situaciju”, naveo je Tiodorović, a prenosi RTS.\nBolnički kapaciteti su skoro puni u Vranju, Leskovcu i Surdulici, a Štab u Nišu je, pored novih mera, predložio i da Opšta bolnica u Aleksincu postane kovid bolnica.\nOd ponedeljka je u kovid sistemu i Institut za reumatologiju u Beogradu, a u toj ustanovi ima mesta za 170 pacijenata.\nKrizni štab za suzbijanje epidemije od ponedeljka će se ponovo svakodnevno obraćati javnosti, u 15 sati.\nU Novom Pazaru, koji je prethodne nedelje bio najteže pogođen virusom, drži se „ravan krivulje novobolelih, koja koja bi na kraju sledeće nedelje mogla da opadne”, izjavio je danas koordinator bolnice Mirsad Đerlek.\nKoordinator Regionalne kovid bolnice u Novom Pazaru dr Mirsad Đerlek kazao je za RTS da su statistički podaci od jutros ohrabrujući, ali da se radi o vrlo podmuklom virusu pa su uvek na oprezu.\nU Regionalnom kovid centru Novi Pazar trenutno je 298 pacijenata, dok je na respiratorima sedmoro ljudi, naveo je Đerlek i dodao da je petoro pacijenata preminulo.\nU svetu je registrovano više od 12,9 miliona slučajeva korona virusa, dok je više od 569.000 ljudi izgubilo život\nU nedelju je širom sveta zabeleženo 230.000 novih slučajeva, što je rekordan porast u jednom danu\nDonald Tramp je u nedelju prvi put viđen u javnosti sa maskom\nSeverna Makedonija – 8.111 potvrđenih slučajeva\nOd toga je 4.203 oporavljenih, a od posledica korona virusa do sada je preminulo 382 ljudi.\nDržavljani Srbije, BiH, Crne Gore i Kosova od pri ulasku u zemlju moraju obavezno da dostave PCR test, ne stariji od 72 sata.\nBosna i Hercegovina – 6.877 potvrđenih slučajeva\nDo sada je preminulo 221 ljudi, a oporavilo se 3.155.\nHrvatska – 3.722 potvrđenih slučajeva\nDo sada je preminulo 119 ljudi, a oporavilo se 2.486.\nBroj aktivnih slučajeva je 870. Od posledica korona virusa do sada je preminulo 23 ljudi, a oporavilo se 328.


Kina naredila SAD-u da zatvori Generalni konzulat u Chengduu | TRT Bosanski\nKina naredila SAD-u ...\nKina naredila SAD-u da zatvori Generalni konzulat u Chengduu\nKineska vlada naredila je Sjedinjenim Američkim Državama (SAD) da zatvore Generalni konzulat u gradu Chengdu na jugozapadu Kine.\nU saopštenju Ministarstva vanjskih poslova Kine navodi se da je licenca Generalnog konzulata SAD-a u Chengduu poništena nakon što su američke vlasti 22. jula izdale naredbu da se zatvori Generalni konzulat Kine u Houstonu.\nKinesko ministarstvo navelo je da je njihov odgovor uslijedio nakon jednostrane odluke SAD-a.\n"Ovo je nužan i legitiman odgovor na nerazuman postupak koji je napravio SAD", navodi se dalje u saopštenju.\nKao razlog za ovu odluku američka administracija navela je da je kineski konzulat služio kao "centar za špijunažu i krađu intelektualnog vlasništva".\nTagovi: #Generalni konzulat , #SAD , #Kina


Tržište osiguranja u BiH usporava: Na polugodištu rast od svega 4 posto - Indikator.ba\nTržište osiguranja u BiH usporava: Na polugodištu rast od svega 4 posto\n23.10.2018 06:50 | Indikator.ba\nRast tržišta osiguranja u Bosni i Hercegovini usporio je u 2018. godini nakon perioda visokog rasta u proteklih nekoliko godina koji je u pojedinim momentima bio izražen i dvocifrenim brojkama, izvještava Indikator.ba.\nNakon što je u 2017. godini ostvarilo stopu rasta od 7,7 posto, tržište osiguranja u periodu januar-juni ove godine bilježi znatno skromniju stopu rasta od 4 posto.\nPrema podacima Agencije za osiguranje BiH, ukupna fakturisana premija osiguranja za prvih šest mjeseci ove godine iznosila je 358,9 miliona KM i za 13,8 miliona KM ili 3,99 posto je veća nego u istom periodu prošle godine kada je bila 345,1 milion KM.\nGotovo kompletan rast osigurao je segment neživotnih osiguranja koji je na polugodištu imao stopu rasta od 4,76 posto.\nUkupna premija neživotnih osiguranja iznosila je 289,1 milion KM naspram 275,9 miliona KM u istom prošlogodišnjem periodu, uglavnom gonjena još uvijek visokom, 7-odstotnom, stopom rasta premije osiguranja od odgovornosti za upotrebu motornih vozila.\nI dok osiguranje od požara i elementarnih nepogoda bilježi pad u odnosu na prošlu godinu od 5,9 posto, ohrabrujući je trend rasta zdravstvenog osiguranja gdje su zaračunate premije za pola godine bile veće za 11,4 posto u odnosu na isti prošlogodišnji period. Ipak, premija zdravstvenih osiguranja je vrlo skromna i iznosila je tek nešto manje od 5 miliona KM sa učešćem u ukupnoj premiji od jedva 1,3 posto.\nNa drugoj strani, premija životnih osiguranja imala je "mršav" rast od 0,96 posto. Sa oko 69,8 miliona KM zaračunate premije, rast životnih osiguranja je gotovo zaustavljen, a njihovo učešće u ukupnoj premiji iznosi 20 posto.\nRast premije osiguranja u proteklom periodu bio je na krilima uvedenog bonus—malus sistema, te pojavi novih osiguravatelja usljed čega se tržište proširilo.\nTi izvori rasta polako gube na snazi, a međuvremenu su se dogodila i preuzimanja i spajanja društava, što je uticalo na brojke pojedinih društava u periodu konsolidacije koja je upravo došla do izražaja početkom ove godine.\nNa kraju, mjere regulatora i samoregullirajuće mjere udruženja društava za osiguranje doprinijele su uređenju tržišta u određenoj mjeri, usljed čega je manje nelojalne konkurencije.\nKada je riječ o životnim osiguranjima, ona su sve manje atraktivna, a što je svjetski trend jer je u sadašnjim tržišnim uslovima teško ostvariti povrat na sredstva koji bi bio atraktivan.


Nacionalna služba za zapošljavanje raspisala je javni poziv poslodavcima za dodelu subvencije za otvaranje novih radnih mesta u 2012. godini - Strana 3\nOdluka o dodeli subvencije za otvaranje novih radnih mesta donosi se na osnovu provere i bodovanja podnetog zahteva sa biznis planom.\nZahtevi koji ne ispunjavaju uslove predviđene Javnim pozivom neće se dalje razmatrati.\nPrilikom bodovanja zahteva sa biznis planom uzimaju se u obzir sledeći kriterijumi: vrsta delatnosti, razvijenost opštine na čijoj teritoriji se obavlja delatnost, broj novozaposlenih u odnosu na broj zaposlenih (odnos zaposlenih i nezaposlenih za koje se traži subvencija najviše do 1:5- (Osim u slučaju greenfield and brownfield investicija.), prethodno korišćena sredstva Nacionalne službe, struktura lica koja se zapošljavaju, dužina obavljanja delatnosti poslodavca, povećanje broja zaposlenih kod poslodavca u prethodna 3 meseca poslovanja, potrebni resursi (poslovni prostor, oprema i obrtna sredstva), tržište prodaje (kupci i konkurenti), finansijski pokazatelji i procena važnosti podnetog zahteva sa biznis planom za lokalno tržište rada za područje filijale.\nPrioriteti za dodelu subvencije\ndugoročno nezaposlena lica, odnosno lica koja su nezaposlena duže od 12 meseci\nnezaposleni bez kvalifikacija ili niskokvalifikovani\npovratnici po sporazumu u readmisiji\nžene i ruralno stanovništvo\nkorisnici novčane socijalne pomoći.\nOdluku o odobravanju subvencije poslodavcu za otvaranje novih radnih mesta, kojima se stvaraju uslovi za zapošljavanje do 19 nezaposlenih lica donosi direktor filijale Nacionalne službe, po ovlašćenju direktora Nacionalne službe.\nOdluku o odobravanju subvencije poslodavcu za otvaranje novih radnih mesta, kojima se stvaraju uslovi za zapošljavanje 20 i više nezaposlenih lica donosi direktor Nacionalne službe, uz prethodnu saglasnost Upravnog odbora.\nOdluka o dodeli subvencije poslodavcima za otvaranje novih radnih mesta objavljuje se na oglasnoj tabli nadležne filijale.\nZahtevi koji ispunjavaju uslove Javnog poziva, a nisu obuhvaćeni odlukom o dodeli subvencije za otvaranje novih radnih mesta, biće u razmatranju do utroška finansijskih sredstava. Podnosioci ovih zahteva biće obavešteni o konačnom statusu njihovog zahteva nakon isteka javnog poziva.


Konferencija u manastiru Liplje: Jačanje kulturne ponude opštine Teslić\n28. sep 2018 208\nFoto: Kulturni centar Teslić\nU manastiru Liplje u Tesliću sinoć je održana konferencija o temi „Lokalni razvoj opština kroz poboljšanje turističke ponude bazirane na aktivnom uključivanju kulturno-istorijskog i religioznog nasljeđa“.\nRadni sastanak su organizovali Kulturni centar Teslić i Republička agencija za razvoj malih i srednjih preduzeća u okviru zajedničkog projekta uz podršku Turističke organizacije opštine Teslić.\nU radu konferencije učestvovali su predstavnici Ministarstva prosvjete i kulture RS, akademske zajednice, turistički radnici iz Teslića i susjednih opština, kao i predstavnici vjerskih ustanova. Konferenciju je otvorila pomoćnica ministra za predškolsko, osnovno i srednje obrazovanje Radmila Kocić Ćućić naglašavajući da su vjerski turizam i kulturno nasljeđe ono što treba da se izučava u našem obrazovnom sistemu.\nUčesnici konferencije naglašavaju da je razvoj kulture i turizma veoma važan preduslov ekonomskog razvoja lokalne zajednice, pa se iz tih razloga mora sistematično i ozbiljno prilaziti rješavanju tih pitanja.\nOdavno postoji potreba za ovakvim razmjenama mišljenja i iskustava i ovo je jedini put ostvarenja kvalitetnih rezultata.\nMnoštvo je kvalitetnih zaključaka i ideja koje će u skoroj budućnosti biti korišteni u realizaciji projekata za koje su učesnici konferencije rekli da žele zajednički osmišljavati i realizovati. Ovo je prva u nizu konferencija koje se planiraju u bliskoj budućnosti, a sve u cilju stavljanja kulturnih sadržaja na primarno mjesto.\nTeslićanka u italijanskom talent šou programu\nČetiri muzičara iz Teslića objavili prvi “mixtape”


O partneru Jata odlučuje vlada | SerbianForum\nO partneru Jata odlučuje vlada\nO strateškom partneru "Jat ervejza" ili o eventualnoj privatizaciji tog javnog preduzeća odlučivaće vlada Srbije, rečeno je danas Tanjugu u nacionalnoj avio-kompaniji.\nDržava je vlasnik kapitala "Jat ervejza" i vlada donosi odluke o svim aktivnostima u vezi sa tim, a rukovodstvo "Jat ervejza" je obavezno da sprovodi odluke i da se dobro pripremi za strateško partnerstvo ili privatizaciju.\nU nacionalnoj avio-kompaniji ističu da je jedan od najvažnijih ciljeva uspostavljanje strateškog partnerstva koje će omogućiti povratak na mesto lidera u regionu.\nTi ciljevi izneti su u Predlogu mera za dalje poslovanje "Jat ervejza", sa kojim je upoznata javnost i sa kojim se saglasila Vlada Srbije.\nKada je reč o štrajku dela zaposlenih u "Jat keteringu", u Službi za informisanje "Jat ervezja" kažu da je taj dobavljač već nekoliko godina posebna kompanija i da je protest nepotreban.\nŠtrajk dela zaposlenih u "Jat keteringu", koji je posebna kompanija već nekoliko godina, iracionalan je i nepotreban, kako je rečeno, pošto Vlada Srbije, koja je zajednički vlasnik i "Jat keteringa" i "Jat ervejza", sa rukovodstvima oba preduzeća pokušava da pronađe najbolje moguće rešenje.\n"Jat ervejz" problem dugovanja prema dobavljačima, kao i "Jat keteringa" rešava u okviru opšte reorganizacije i mera štednje koje je preduzeo, kroz smanjivanje gubitaka, racionalizaciju u poslovanju, nove izvore prihoda, uključujući kredite i prodaju zgrade, kao i kroz sve druge reformske poteze koji su dali prve rezultate i prošle godine prepolovili gubitak.\n"Potpuno su besmislene i sve optužbe štrajkaca u vezi sa raspisanim pozivom za nabavku usluga keteringa za avione nacionalnog avioprevoznika", ističu u "Jat ervejzu", jer je poziv raspisan u skladu sa zakonom i potrebama putnika, "po uslovima koje bez sumnje ispunjava i 'Jat ketering', ali se štrajkaci iz tog preduzeća ponašaju kao neko ko je i dalje monopolista".\nŠtrajk je, kako je rečeno u Službi za informisanje Jata, pođednako neodgovoran potez dela zaposlenih "Jat keteringa", kao što je bio slučaj i sa samovoljnim i iznenadnim prestankom pružanja usluga keteringa "Jat ervejzu" 14. januara ove godine.\nNacionalni avioprevoznik u interesu putnika bio je prinuden da prvo potraži alternativno, a potom i trajno rešenje za novonastalu situaciju.


DEERHUNTER jakna SOLOGNE - Idealno.rs\nPočetna / Muška odeća / Muška sportska odeća / Muške sportske jakne / DEERHUNTER jakna SOLOGNE\nPonuda prodavnice Lovackaoprema.co.rs za proizvod Deerhunter Sologne Jakna. Ispravnost cene i podataka proveri na internet stranici prodavnice.\nDeerhunter Sologne Jakna lovačka, zelena-zimska od 65% poliestera i 35% pamuka. Komforna, mekana i udobna, nabrana na ledjima za veći komfor, obložena s prednje strane.\n- Topli gornji džepovi za ruke\n- Duboki donji džepovi sa preklopom i manžetnama\n- Više unutrašnjih džepova\n- Obložena topla kragna\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za DEERHUNTER jakna SOLOGNE i izberi najbolju. Muške sportske jakne iz kategorije Muška sportska odeća je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda DEERHUNTER SOLOGNE i vidi da li ti odgovara ili pogledaj druge proizvode brenda DEERHUNTER. Opis i tehnički podaci proizvoda DEERHUNTER SOLOGNE se mogu razlikovati od onih u internet prodavnici u kojoj obavljaš kupovinu. DEERHUNTER jakna SOLOGNE je dostupan u prodavnici Lovackaoprema.co.rs po ceni, koja je navedena pored svakog prodavca u meniju "Prodavnice".\nGarantne uslove za DEERHUNTER jakna SOLOGNE proveri u prodavnici u kojoj nameravaš da obaviš kupovinu. Slika za DEERHUNTER SOLOGNE je simbolična, zato se pre kupovine u prodavnici uveri da je proizvod isti.


Jeremić: Prištini stolica u UN, Vučiću poseta nemačkoj kancelarki\nBeta 2. februara 2018. 15:35\n„Postizanje kompromisnog rešenja o Kosovu i Metohiji je vrlo komplikovana situacija i nije dovoljno samo razgovarati sa Albancima i odlučiti da se preda sve što oni traže. Jedini model Vučićevog pregovaranja sa Albancima je da oni nešto traže, on to da, a onda zamoli strance da ga ne diraju kada, recimo, ugasi medijsko svetlo u Srbiji“, rekao je Jeremić televiziji Naša.\nKako je prenela Narodna stranka, Jeremić je naveo da je taj proces „sada došao do kraja i mora da se okonča“, jer stranci od Vučića traže stolicu u UN za Kosovo, a on se sprema da to preda pripremajući javnost kroz medije za takav ishod.\n„Ne bi moralo da bude tako. Celo pitanje budućnosti evropske integracije zapadnog Balkana stavljeno je pod znak pitanja pismom Španije, koja je u potpunosti relativizovala poziciju Kosova u pristupanju Evropskoj uniji“, rekao je Jeremić.\nJeremić, koji je i bivši ministar spoljnih poslova Srbije, precizirao je da se trenutno predvidja da Srbija potpiše medjudržavni sporazum sa Kosovom po kojem će Kosovo dobiti stolicu u UN, a Vučić jednodnevnu posetu Angeli Merkel


Sednicom u Medveđi završen ciklus posela za 2019. godinu - TV 4S\nSednicom u Medveđi završen ciklus posela za 2019. godinu\nOd tv4s objavljen 2 aprila, 2019\nU duhu tradicije i očuvanja nematerijalne kulturne baštine žitelja Gornje Jablanice, počev od 01.februara 2019. godine, Turistička organizacija Opštine Medveđa je organizovala „SEDNICE“ (POSELA).\nCiklus sednica je započeo 1. februara, sednicom u osnovnoj školi u Sijarinskoj banji, a šesnaesta, završna sednica održana je 30. marta 2019. godine u prostoriji osnovne škole “Gornja Jablanica” u Medveđi.\nSednicu u Medveđi otvorio je Ljubiša Ristić, direktor TO Medveđa. On se zahvalio ljubiteljima narodnih igara ovih krajeva, koji su pratili sve održane sednice, kao i svim ostalima koji su pomogli da ova, već pomalo zaboravljena manifestacija zaživi. Ovom prilikom Ristić je obećao da će se, svake naredne godine početkom zimskog raspusta, ekipa TO Medveđa družiti sa stanovnicima opštine Medveđa u novim serijalima sednica. Prisutne ljubitelje posela pozdravio je i dr Nebojša Arsić, predsednik opštine Medveđa.\nDirektor Instituta za gusle i epsku poeziju iz Beograda, Rašo Vučinić, poklonio je Turističkoj organizaciji opštine Medveđa srpske gusle, koje će koristiti mladi guslari polaznici „škole gusala“ koja je na inicijativu TO Medveđa, u fazi formiranja.\nPunih dva meseca, svakog petka i subote, ekipa Turističke organizacije opštine Medveđa imala je priliku da se druži sa ljubiteljima izvornih pesama i igara naroda ovog kraja.\nTO Medveđa se zahvaljuje svim učesnicima u programu, bez kojih sednice ne bi mogle biti održane, a to su: Miljan Toković, Milovan Milošević, Filip Bogdanović, Nikola Paunović, Radosav Doderović, Božidar Đikanović, Obren Jovović, Ilija Živković, Jakša Jakšić, Radovan Vuković, Anastasija i Teodora Radović, Gojko Zlatković, Radule Jovanović, Milutin Petrušić, Nikola Mojsilović, Kulturnoumetničko društvo „Razigrano kolo – Vez“ i mladi klavijaturista Stefan Nikolić.\nTakođe, Turistička organizacija je zahvalna predsednicima svih mesnih zajednica u kojima su održane sednice, kao i direktorima osnovnih škola, u čijim prostorijama su sednice bile priređene. Do narednog viđenja na sednicama, u februaru 2020. godine.


Levski - Crvena zvezda 14. kolo Aba lige - ЦЗБГ портал\nLevski – Crvena zvezda 14. kolo Aba lige\nDrugi deo sezone u ABA ligi Crvena zvezda otvara u Sofiji protiv Levskog. Do sada crveno-beli imaju besprekoran učinak koji sasvim sigurno neće biti ugrožen protiv fenjeraša u praznoj hali “Univerzijada“ u bugarskoj prestonici.\nPobedom u Skoplju postavljen je novi rekord Jadranske lige po broju pobeda na startu sezone, a senzacija nad senzacijama je potrebna da se dogodi u sredu da Crvena zvezda ne upiše i 14. pobedu. Najveći i jedini problem izabranicima Dejana Radonjića je umor od zaista previše gustog rasporeda u poslednje vreme. Svega jedan i po dan imali od prethodne utakmice, a već u subotu u Pionir stiže aktuelni šampion Cibona. Nema sumnje da će Zvezdin strateg na najbolji mogući način raspodeliti minutažu i da će svih 12 igrača imati zapaženu ulogu. Poznato je da Zvezda cele sezone igra sa velikim fondom igrača, a susret sa ubedljivo najslabijom ekipom regionalne lige biće prilika da vidimo na delu i one koji su ove sezone bili najmanje na terenu – mlade nade Rebića i Tejića.\nSvi igrači su zdravi i u pogodu. Nemanja Dangubić je imao manjih problema sa zglobom protiv MZT-a pa iz preventivnih razloga nije nastupao u drugom poluvremenu i potpuno spreman će dočekati meč u Sofiji.\nLevski je na samom začelju tebele ABA lige bez ikakvih šansi da to promeni do kraja sezone. Do sada uspeli su da zabeleže samo jednu pobedu i to protiv Mega Leksa u 2. kolu. Harizmatični trener Titi Papazov se od početka sezone suočava sa velikim problemima, pa je ostao bez ponajboljih igrača Brendona Hifa i Miljana Pupovca. Tim sačinjavaju uglavnom domaći igrači slabo poznati široj javnosti. Niko u proseku ne postiže više od 10 poena, a najbliži toj brojci su bek Pavlin Ivanov sa 9,8 i krilo Hristo Zahariev sa po 9.7 poena po utakmici.\nDodatna otežavajuća okolnost za domaće je da će zbog incidenata na utakmici protiv Partizana igrati pred praznim tribinama.\nUtakmica se igra u neobičnom terminu, od 13 časova, a oni koji budu u mogućnosti moće će da prate direktan prenos na televiziji Sport Klub 1\nTаговиcrvena zvezda levski sofija Zvezda АБА лига КК Црвена звезда\nCrvena zvezda – Cibona 15. kolo, ABA liga\nABA liga, timska statistika – Polusezona\nBy ganac, 7 минута ago\nBy czbg, 57 минута ago


Ministrica Turković uputila instrukciju diplomatsko-konzularnim predstavništvima BiH\n- Bosna i Hercegovina je nezavisna, međunarodno priznata i samostalna država, članica Ujedinjenih naroda, Vijeća Evrope, OSCE-a i drugih međunarodnih organizacija, država koja je podnijela zahtjev za članstvo u Evropskoj uniji, kao i država partner Sjeverno-atlantskog saveza (NATO). Promoviranje ideja o promjeni granica Bosne i Hercegovine suprotno je demokratskim principima, ljudskim pravima, relevantnim odlukama i stavovima institucija Evropske unije. Dovođenje u pitanje teritorijalnog integriteta Bosne i Hercegovine predstavlja najgrublje kršenje ne samo Ustava BiH već i njenog međunarodnopravnog statusa i pozicije – navedeno je između ostalog.\n- Potrebno je da što rezolutnije iznosite precizne, tačne i vjerodostojne informacije o Bosni i Hercegovini, njenim legitimnim institucijama i procesima. Potrebno je da vlasti države i zvaničnike institucija u kojim ste akreditovani upoznate da svaka zlonamjerna ideja koja ciljano negira kontinuitet Bosne i Hercegovine u njenim međunarodno priznatim granicama ugrožava ogromni napredak postignut u posljednje dvije decenije, uz snažnu međunarodnu pomoć Sjedinjenih Američkih Država, Ujedinjenih naroda, Evropske unije i brojnih drugih međunarodnih organizacija. Ovakvo djelovanje ujedno ne doprinosi ni regionalnoj saradnji i stabilnosti, ne potpomaže proces pomirenja i atmosferu međudržavnog uvažavanja, gdje su ostvareni krupni pomaci, a naročito je štetno po interese građana BiH u zemlji i svijetu – istaknuto je, između ostalog, u instrukciji.


RTS :: Čačak jedini daje subvencije za ukrupnjavanje poseda – šta bi mlade zadržalo na selu\nDruštvo Čačak jedini daje subvencije za ukrupnjavanje poseda – šta bi mlade zadržalo na selu\npetak, 26. feb 2021, 12:55 -> 15:41\nNajveći proizvođači crvene paprike u čačanskom kraju, Aleksandra i Milovan Ružičić, to povrće uzgajaju na oko pet hektara. Subvencije su im dragocene, jer su mogli da kupe savremenije priključne mašine.\n"Jedna je sadilica za papriku, druga je freza bankerica, nama će mnogo značiti jer će samim tim poboljšati kvalitet proizvodnje, poboljšati kvalitet proizvoda a nama smanjiti broj radnika", kaže Aleksandra Ružičić iz Trnavske Baluge.\n"Mladi konkurišu sa predračunima za neke investicije koje žele u biljnoj ili stočarskoj proizvodnji ili čak i za nabavku kvalitetnih priplodnih grla, gde država ukoliko prođu po javnom pozivu na konkuru subvencioniše sa 75 posto podsticaja prihvatljive vrednosti investicije", navodi Biljana Janjić, savetodavac za agroekonomiju.\n"Imamo standardne i specijalne mere. Za specijalne mere poljoprivredni proizvođači mogu konkurisati svake godine, a to su kupovina poljoprivrednog zemljišta, protivgradne mreže, zagrevanje plastenika na toplu vodu, motori i uređaji za hladnjače i isparivače i sistemi za navodnjavanje", objašnjava Snežana Marković Đurović iz Službe za razvoj poljoprivrede Grada Čačka.\nU subotu prvo izvlačenje igre "Uzmi račun i pobedi 2021"\nKad postaneš star – šta možeš da ostvariš, a šta ne\nVeliko interesovanje za specijalizovane škole, konačna rang lista 19. maja